ΚΑΘΟΡΙΣΜΟΣ ΖΩΝΩΝ ΕΚΓΥΜΝΑΣΗΣ ΚΥΝΗΓΕΤΙΚΩΝ ΣΚΥΛΩΝ ΣΤΗΝ Π.Ε. ΗΡΑΚΛΕΙΟΥ - Κυνηγός & Φύση Οnline\nΑρχική›ΚΥΝΗΓΟΣΚΥΛΑ›ΚΑΘΟΡΙΣΜΟΣ ΖΩΝΩΝ ΕΚΓΥΜΝΑΣΗΣ ΚΥΝΗΓΕΤΙΚΩΝ ΣΚΥΛΩΝ ΣΤΗΝ Π.Ε. ΗΡΑΚΛΕΙΟΥ\nΜε απόφαση του Γ.Γ. της Αποκεντρωμένης Διοίκησης Κρήτης καθορίζονται δεκατέσσερις (14) ζώνες εκγύμνασης κυνηγετικών σκύλων στην Περιφερειακή Ενότητα Ηρακλείου.\nΌπως αναφέρει η απόφαση, επιτρέπεται καθ’ όλο το έτος η εκγύμναση των κυνηγετικών σκύλων στις καθορισμένες ζώνες, με τους ακόλουθους γενικούς όρους:\nΤους προς εκγύμναση κυνηγετικούς σκύλους θα συνοδεύουν οι ίδιοι οι κάτοχοι τους (κυνηγοί ή κυναγωγοί) χωρίς να φέρουν κυνηγετικό όπλο.\nΗ εκγύμναση μπορεί να γίνεται καθημερινά από την Ανατολή του ηλίου μέχρι την Δύση του (;).\nΑπό την περιοχή εκγύμνασης εξαιρούνται οι εκτάσεις που συμπεριλαμβάνουν φυτείες οπωροφόρων δένδρων, ελαιώνες, αμπέλια, περιβόλια, καλλιεργούμενους αγρούς κ.λ.π. καθώς και χώροι σταυλικών εγκαταστάσεων που τυχόν βρίσκονται εντός της καθορισμένης περιοχής.\nΟι περιοχές έχουν οριοθετηθεί σε χάρτες με όρια σαφή προσδιορισμένα, όπου ήταν δυνατό με οδικό δίκτυο ή ρέματα και κορυφογραμμές. Από τις ζώνες εξαιρούνται τα όρια των οικισμών.\nΤα ακριβή όρια τους αποτυπώνονται στο χάρτη που συνοδεύει την απόφαση. Η περιγραφή των ορίων τους έχει ως εξής:\n1. Αχλάδα, Ροδιά, Παλαιόκαστρο\nΑρχίζει από το ύψος της εθνικής οδού Ηρακλείου Χανίων, βόρεια της Παντάνασσας, δυτικά ακολουθεί άσφαλτο με κατεύθυνση προς το χωριό Ροδιά, μέχρι να συναντήσει τον κεντρικό δρόμο προς το χωριό Ροδιά, τον οποίο και ακολουθεί ανατολικά του ορίου του οκισμού. Στη συνέχεια ακολουθεί το δρόμο Ροδιά Αχλάδα, όπου στην διασταύρωση για Αχλάδα κατευθύνεται βόρειο-ανατολικά, μέχρι να συναντήσει την εθνική οδό Ηρακλείου – Χανίων, στο ύψος της διασταύρωσης για την Αγία Πελαγία, ανατολικό της όριο είναι η ζώνη απαγόρευσης κυνηγιού ορισμένου χρόνου, στην περιοχή Αμούδι (ΔΑΔ 29/2015), στη συνέχεια ακολουθεί την εθνική οδό Χανίων Ηρακλείου, μέχρι να συναντήσει το σημείο εκκίνησης.\nΗ ζώνη περικλείει την ευρύτερη περιοχή ανάμεσα στους οικισμούς Επάνω Αρχάνες, Καταλαγάρι, Πεζών, Καλονής και Βαθύπετρου.\nΗ ζώνη περικλείει την ευρύτερη περιοχή ανάμεσα στους οικισμούς Τεφέλι, Λιγόρτυνο και Πλακιώτισσας.\nΗ ζώνη ξεκινάει από το Μεσοχωριό με κατεύθυνση τον Αχεντριά, ακολουθεί τον κεντρικό δρόμο προς την εκκλησία του Αρχαγγέλου Μιχαήλ, μέχρι να φτάσει στην εκκλησία Άγιο Γεώργιο, μετά στον Άγιο Λουκά, και στη συνέχεια ακολουθεί το δρόμο προς Φιλίππους, διέρχεται νότια του οικισμού και στη συνέχεια με κατεύθυνση δυτική ακολουθεί το δρόμο προς τον Άγιο Αντώνιο μέχρι τον οικισμό του Μεσοχωριού από όπου ξεκίνησε.\n5. Χοχλακιές-Γαλίφα (Τουπάκι)\nΑρχίζει από τον οικισμό Χοχλακιές ακολουθεί δρόμο με κατεύθυνση βόρεια προς τον κεντρικό δρόμο Επισκοπής Γαλίφας, και μετά ακολουθεί το δρόμο προς τη Γαλίφα, όπου πριν τον οικισμό της Γαλίφας, κατευθύνεται νότια προς το εκκλησάκι της Αγίας Τριάδας και στη συνέχεια δυτικά ακολουθεί δρόμο προς τις Χοχλακιές από όπου και ξεκίνησε.\n6. Κουτουλουφάρι – Σταλίδα\nΑρχίζει από τα όρια του οικισμού Κουτουλουφάρι με νότιο – δυτικό της όριο την εθνική οδό Ηρακλείου – Αγίου Νικολάου, μέχρι την έξοδο για Σταλίδα, όπου την ακολουθεί μέχρι τον οικισμό της Σταλίδας. Στη συνέχεια ακολουθεί ανατολικά τον παραλιακό δρόμο μέχρι το ύψος του Κουτουλουφαρίου από όπου και ξεκίνησε.\n7. Άγνος – Τζίγκουνας\nΗ ζώνη περικλείει την ευρύτερη περιοχή ανάμεσα στους οικισμούς Άγνος, Μπιτζαριανό (Πηγή), Τζίγκουνα και Λαγό.\n8. Ρουσσοχώρια – Αυλή\nΗ ζώνη περικλείει την ευρύτερη περιοχή ανατολικά του Αρκαλοχωρίου και ανάμεσα στους οικισμούς – περιοχές Ρουσοχώρια, Γαζέπι Μύλο, Αυλή και πλησίον του Καλού Χωριού.\n9. Μάρθα – Μέση\nΗ ζώνη περικλείει την ευρύτερη περιοχή ανάμεσα στις ζώνες απαγόρευσης κυνηγιού του Καραβάδω (ΔΑΔ 24/2015) και Βιάννου (ΔΑΔ 34/2015) και στους οικισμούς Μάρθα και Μέση.\n10. Πρινιάς Μαλεβιζίου\nΗ ζώνη περικλείει την ευρύτερη περιοχή δυτικά του οικισμού του Πρινιά Μαλεβιζίου, και περιλαμβάνει τις περιοχές Πετροκάστελο, Αλωνάκι και Μεγάλη Κορυφή.\nΗ ζώνη περικλείει την ευρύτερη περιοχή ανάμεσα στους οικισμούς Βαγιωνιά, Βασιλικά Ανώγεια, Κανδήλα και Βασιλική.\n12. Γρηγοριά – Λαγολιό\nΗ ζώνη περικλείει την ευρύτερη περιοχή ανάμεσα στους οικισμούς Γρηγοριά, Μαγαρικάρι, Καλοχωραφίτης και Λαγολιό.\n13. Δρόσοι – Μορώνι\nΗ ζώνη περικλείει την ευρύτερη περιοχή ανάμεσα στους οικισμούς Δρόσοι, Μάκρες, Μορόνι, Παναγιά και Κούρτες.\n14. Σίβα – Λίσταρος\nΗ ζώνη περικλείει την ευρύτερη περιοχή ανάμεσα στους οικισμούς Σίβα, Λίσταρο και Πιτσίδια.\nTagsζώνη εκπαίδευσης σκύλων


Δρομολόγια με Πλοίο από Άγιος Κήρυκος προς Μυτιλήνη - Πλοία από Άγιος Κήρυκος προς Μυτιλήνη\nΟι τιμές μπορεί να αυξηθούν για το δρομολόγιο Άγιος Κήρυκος - Μυτιλήνη όσο πλησιάζει η ώρα της αναχώρησης\nΗ γραμμή Άγιος Κήρυκος Μυτιλήνη συνδέει Ικαρία με Λέσβος. Αυτή τη στιγμή υπάρχει μόνο 1 ακτοπλοϊκή εταιρεία για αυτή την γραμμή και λειτουργεί υπηρεσίες, η Hellenic Seaways. Η διέλευση λειτουργεί μέχρι και 1 φορές για κάθε εβδομάδα με διάρκεια περίπου 10 ώρες 20 λεπτά.\nΆγιος Κήρυκος Μυτιλήνη εν πλω η διάρκεια και η συχνότητα μπορεί από εποχή σε εποχή να αλλάξει, για αυτόν το λόγο θα σας συμβουλεύαμε να ελέγξετε σε ζωντανή σύνδεση όλες τις πληροφορίες για την ημερομηνία του ταξιδιού σας.\nΆγιος Κήρυκος - Μυτιλήνη Ακτοπλοϊκές Εταιρείες\nΜέσος Όρος Τιμών Άγιος Κήρυκος Μυτιλήνη\nΟι τιμές που εμφανίζονται αντιπροσωπεύουν την μέση τιμή για μια απλή μετάβαση που καταβάλλεται από τους πελάτες μας. Η πιο κοινή κράτηση στο δρομολόγιο Άγιος Κήρυκος Μυτιλήνη με ένα αυτοκίνητο και 2 επιβάτες.\nLocation: Μυτιλήνη, Από Άγιος Κήρυκος προς Μυτιλήνη


Η Beyonce δημιούργησε μια capsule collection με τον Balmain... και όλα αυτά για καλό σκοπό - TLIFE\nΗΟΜΕ Μόδα Η Beyonce δημιούργησε μια capsule collection με τον Balmain… και όλα αυτά για καλό σκοπό\n11.07.2018 | 15:14\nΗ Beyonce δημιούργησε μια capsule collection με τον Balmain… και όλα αυτά για καλό σκοπό\nΓια να γίνει η εισαγωγή αυτού του θέματος θα πρέπει να γυρίσουμε λίγους μήνες πριν, τότε που το πρώτο σουκού του Coachella η Beyonce έκανε μια εκρηκτική εμφάνιση. Αυτό που δεν γνωρίζαμε μέχρι τότε είναι ότι η Beyonce ήταν η πρώτη μαύρη καλλιτέχνης που ανέβηκε στη σκηνή αυτού του μουσικού φεστιβάλ και επέλεξε με την εμφάνισή της να τιμήσει την κουλτούρα όλων των ιστορικών “μαύρων” κολεγίων. Έτσι, επέλεξε να φορέσει φούτερ σε college style που είχε σχεδιάσει ο Balmain σε διάφορα χρώματα.\nΑμέσως μετά την εμφάνιση της Bey στη σκηνή του Coachella, όλοι έτρεξαν να αγοράσουν στο διαδίκτυο αυτά τα φούτερ, αλλά δυστυχώς δεν ήταν προς πώληση. Τώρα όμως τα δεδομένα άλλαξαν! Η τραγουδίστρια και ο οίκος ένωσαν τις δυνάμεις τους και σχεδίασαν μια capsule collection με έξι τοπ (τρία t-shirt και τρία φούτερ) τα οποία έχουν δημιουργηθεί σε μαύρο, κίτρινο και ροζ χρώμα και είναι ακριβώς ίδια με αυτά που φορούσε η Beyonce on stage.\nΤα νέα όμως δεν σταματούν εδώ! Η Beyonce μετά από αυτή την iconic εμφάνιση, δώρισε 100.000 δολάρια σε τέσσερα κολέγια που φιλοξενούν μαύρους μαθητές. Έτσι λοιπόν, αποφάσισε να συνεχίσει αυτό το σημαντικό έργο και τα έσοδα από τις πωλήσεις τον τοπ θα τα δωρίσει στο United Negro College Fund.\nΗ συλλογή Beyoncé x Balmain, η οποία κυμαίνεται από $290 έως $1.790, θα διατίθεται αποκλειστικά στο κορυφαίο κατάστημα του οίκου στο Παρίσι στις 13 Ιουλίου και στη συνέχεια θα είναι διαθέσιμη online και σε επιλεγμένα καταστήματα από τις 14 Ιουλίου.


Λούκα Γκουαντανίνο: Ενας σκηνοθέτης με τακτ - Ειδήσεις - νέα - Το Βήμα Online\nΛούκα Γκουαντανίνο: Ενας σκηνοθέτης με τακτ\nΟσοι έχουν δει την ταινία «Εγώ είμαι ο έρωτας» (2009), θα συμφωνήσουν με την άποψη ότι ο Λούκα Γκουαντανίνο είναι ένας από τους κορυφαίους κινηματογραφικούς στυλίστες της εποχής μας.\n2 Φεβρουαρίου 2018, 09:32 Ενημερώθηκε: 4 Φεβρουαρίου 2018, 05:45\nΟσοι έχουν δει την ταινία «Εγώ είμαι ο έρωτας» (2009), θα συμφωνήσουν με την άποψη ότι ο Λούκα Γκουαντανίνο είναι ένας από τους κορυφαίους κινηματογραφικούς στυλίστες της εποχής μας. Με άξονα μια ανήσυχη γυναίκα, την ηρωίδα που υποδύεται μια καταπληκτική Τίλντα Σουίντον, αυτή η τρίτη μεγάλου μήκους ταινία μυθοπλασίας του ιταλού σκηνοθέτη είναι ένα σκληρό στην ψυχή αλλά πανέμορφο στην όψη ερωτικό δράμα, το οποίο καταγράφει με στυλ όλη τη διακριτική γοητεία της μιλανέζικης μπουρζουαζίας, αλλά και όλη την υποκρισία της. Ενα ερωτικό μελόδραμα που κατακτά μια θέση ανάμεσα σε εκείνα τεράστιων δημιουργών του είδους, όπως ο Μικελάντζελο Αντονιόνι («Η έκλειψη»), ο Λουκίνο Βισκόντι («Η γοητεία της αμαρτίας») και ο Ντάγκλας Σερκ («Οσα οι ουρανοί επιτρέπουν»). Ατού της ταινίας, η αισθητική της εικόνας της. Χωρίς πολλά λόγια, κάδρα-πίνακες ζωγραφικής σφραγίζονται για πάντα στη μνήμη χάρη στα βλέμματα, τις χειρονομίες ή τις κινήσεις του σώματος. Ενας μεγάλος σκηνοθέτης είχε γεννηθεί.\nΚαι εξακολουθεί να συναρπάζει. Η περυσινή «επιστροφή» του Λούκα Γκουαντανίνο έγινε με την ταινία «Να με φωνάζεις με τ’ όνομά σου» («Call my by your name»), η οποία ήδη έχει ακουστεί αρκετά χάρη στις τέσσερις υποψηφιότητες για Οσκαρ που συγκέντρωσε, ανάμεσα στις οποίες και στην κατηγορία της καλύτερης ταινίας. Επίσης ένα ερωτικό δράμα, βυθισμένο και πάλι στη μαγεία των ιταλικών τοπίων, που εδώ είναι η Κρέμα, το Μπέργκαμο, το Μοντοντίνε και άλλες περιοχές της ιταλικής Λομβαρδίας. Αυτή τη φορά όμως το κλίμα δεν είναι και τόσο βαρύ, η εποχή παρελθούσα, το 1983 (άρα μιλάμε για μια ταινία περιόδου), το σενάριο βασισμένο σε μυθιστόρημα και ο έρωτας που πυροδοτεί τα πάθη ομοφυλοφιλικός: αναπτύσσεται ανάμεσα σε έναν 17χρονο Αμερικανό, τον Ελιο (Τιμοτέ Σαλαμέ – υποψήφιος για Οσκαρ α’ ρόλου) και τον 25χρονο συμπατριώτη του Ολιβερ (Αρμι Χάμερ). Περνούν παρέα τις θερινές διακοπές τους στο εξοχικό των γονέων του Ελιο, στο οποίο εξοχικό ο Ολιβερ, ένας απόφοιτος Πανεπιστημίου, φιλοξενείται προκειμένου να βοηθήσει στις έρευνες τον πανεπιστημιακό πατέρα του Ελιο (Μάικλ Σούλμπεργκ).\nΣτο πνεύμα του Αντρέ Ασιμάν\nΤο μυθιστόρημα στο οποίο είναι βασισμένο το σενάριο του Τζέιμς Αϊβορι (ο οποίος έχει επίσης κερδίσει μια υποψηφιότητα για Οσκαρ σεναρίου βασισμένου σε ξένο υλικό) είναι του Αντρέ Ασιμάν και δεν έχει προς το παρόν μεταφραστεί στη χώρα μας, όπου κυκλοφορεί μόνον η «Εξοδος από την Αίγυπτο» (Μεταίχμιο). Ο αλεξανδρινός συγγραφέας που σε ηλικία 19 ετών μετανάστευσε στη Νέα Υόρκη, όπου έχει διαπρέψει ως καθηγητής Θεωρίας της Λογοτεχνίας (στο City University της ίδιας πόλης, με ειδικότητα στον Μαρσέλ Προυστ) έγραψε το «Call me by your name» μέσα στο εξαιρετικά σύντομο χρονικό διάστημα των τεσσάρων μηνών και, σύμφωνα με τον ίδιο, το έγραψε σχεδόν τυχαία, επειδή είχε «κολλήσει» με το άλλο μυθιστόρημα πάνω στο οποίο εκείνη την εποχή δούλευε. Μάλιστα, στο αρχικό δοκίμιο οι δύο κεντρικοί χαρακτήρες, ο Ελιο και ο Ολιβερ, δεν ολοκλήρωναν τη σεξουαλική πράξη. «Αλλά σκέφτηκα», είπε αργότερα ο Ασιμάν, «ότι θα ήταν προτιμότερο να τους αφήσω να διασκεδάσουν».\nΤο μυθιστόρημα έγινε τεράστια επιτυχία και το γεγονός ότι ο Γκουαντανίνο έδειξε ενδιαφέρον για τη μεταφορά του στον κινηματογράφο πρόσφερε μεγάλη χαρά στον συγγραφέα, που είναι φαν ταινιών υψηλής αισθητικής, όπως η «Ερωτική επιθυμία» του Γουόνγκ Καρ Βάι, αλλά και το «Εγώ είμαι ο έρωτας» του ιδίου του Γκουαντανίνο. «Επίσης ο Λούκα είναι Ιταλός» είπε ο συγγραφέας «και αυτό σημαίνει ότι μπορεί να αντιληφθεί τη σημασία των βλεμμάτων που υποκλέπτονται. Βλέμματα και εκφράσεις που κρύβουν τη συναισθηματική περιπλοκότητα που υποβόσκει. Θα ήταν πολύ εύκολο για έναν λιγότερο συγκρουσιακό σκηνοθέτη να παρουσιάσει με υπερβολή τον φόβο του Ελιο την επομένη της νύχτας που έκανε για πρώτη φορά σεξ με τον Ολιβερ. Χρειάζεσαι πολύ τακτ για να μεταφέρεις όλες αυτές τις στιγμές έντονου συναισθήματος οι οποίες δεν χρειάζονται λέξεις. Και ο Γκουαντανίνο έχει πολύ τακτ».\nΗ αντιμετώπιση του χώρου γυρισμάτων μιας ταινίας από τον Γκουαντανίνο έχει επίσης ενδιαφέρον. Το μυθιστόρημα του Ασιμάν τοποθετείται στη Λιγουρία, σχεδόν στην ίδια περιοχή όπου ο Γκουαντανίνο είχε γυρίσει το «Εγώ είμαι ο έρωτας». «Δεν ήθελα να γυρίσω μια ταινία κάπου όπου είχα ήδη γυρίσει μια ταινία και ενώ θα μπορούσα να τη γυρίσω στη Σικελία, όπου μαζί με τον Τζέιμς Αϊβορι γράψαμε το σενάριο, προτίμησα να μην το κάνω, γιατί κι εκεί είχα γυρίσει μια ταινία. Πιστεύω ότι η Βόρεια Ιταλία, με τις πεδιάδες σαν της Πιανούρα, τα δέντρα και τα ποτάμια, έχουν μια σπάνια φινέτσα και τρυφερότητα. Δεν υπάρχει τίποτα το άγριο εκεί. Είναι σαν μια κουβέρτα. Είναι πολύ απαλά τοπία και ήθελα να γυρίσω μια πολύ απαλή ταινία».\nΚαι έτσι γύρισε το «Να με φωνάζεις τ’ όνομά σου» στην Κρέμα, όπου ο Γκουαντανίνο κατοικεί. Η συλλογικότητα που θέλει στην εργασία του συνάδει με τη συλλογικότητα που θέλει και στην ιδιωτική του ζωή. Συνεργείο και ηθοποιοί έμεναν σε κοντινές αποστάσεις μεταξύ τους, συχνά έτρωγαν όλοι παρέα μετά το τέλος του γυρίσματος. «Ολα αυτά βοηθούν στη δημιουργία ενός ισχυρού δεσμού που μπορεί να περάσει στην ταινία» λέει (και αυτό ακριβώς συμβαίνει στην ταινία). Εξάλλου, πολλές σκηνές της ταινίας έχουν αυτή τη χαλαρότητα της θερινής ξεκούρασης στην εξοχή, άνθρωποι τρώνε όλοι μαζί και κουβεντιάζουν για διάφορα θέματα (πολιτισμού κυρίως) σε διάφορες γλώσσες. Ο Γκουαντανίνο μιλά τρεις: ιταλικά, αγγλικά και γαλλικά, και δεν είναι τυχαίο που και οι τρεις αυτές γλώσσες ακούγονται στην ταινία.\n«Νομίζω ότι με αυτή την ταινία βρεθήκαμε όλοι πολύ κοντά ο ένας με τον άλλον» λέει ο σκηνοθέτης. «Τα δυο παιδιά έκαναν ποδήλατο όλη μέρα κι εμείς τους κινηματογραφούσαμε. Υπήρχε ένας πολύ ισχυρός δεσμός με όλο το καστ. Πρόβες έγιναν αλλά ελάχιστες, δεν χρειάζονταν. Είχαμε ελευθερία, αυτό ήταν. Είχαμε ελευθερία…».\nΠροσοχή στην αφήγηση\nΓεννημένος στη Σικελία (Παλέρμο, 1971) από πατέρα Ιταλό και μητέρα Αλγερινή, ο Γκουαντανίνο μεγάλωσε στην Αιθιοπία, από την οποία η οικογένειά του αποφάσισε να φύγει όταν στην εξουσία ήρθε ο Χαϊλέ Μαριάμ Μενγκίστου. Αγάπησε το σινεμά από πολύ νωρίς και το 1997 παρουσίασε την πρώτη μικρού μήκους ταινία του «Qui». Δύο χρόνια αργότερα συνεργάστηκε για πρώτη φορά με την Τίλντα Σουίντον στην ταινία «The protagonists», που δεν παίχθηκε ποτέ στην Ελλάδα. Η σχέση φιλίας που αναπτύχθηκε ανάμεσα σε εκείνον και τη βρετανίδα καλλιτέχνιδα είχε ως αποτέλεσμα πέντε επαγγελματικές συνεργασίες, με πιο πρόσφατη το «Κάτω από τον ήλιο», που θύμιζε κάπως την «Πισίνα» του Ζαν Nτερέ με τον Αλέν Ντελόν και τη Ρόμι Σνάιντερ.\nΟ Γκουαντανίνο δίνει τεράστια προσοχή στις λεπτομέρειες της αφήγησης μιας ιστορίας, χωρίς ποτέ να ξεφεύγει από τον πυρήνα του περιεχομένου. «Δεν προσπαθώ να αντιμετωπίσω διανοητικά τη δουλειά μου» λέει. «Θα ήταν σαν να ρωτάς μια κότα πώς κάνει τα αβγά της. Αλλά είναι ένα θαύμα όταν το αποτέλεσμα βγαίνει καλό. Και το θαύμα αυτό μου ανήκει, όπως ανήκει στον διευθυντή φωτογραφίας μου, τον σκηνογράφο, τον οπερατέρ, τους υπεύθυνους φωτισμού, τους ηθοποιούς. Είναι ένα θαύμα συλλογικό!».\nH ταινία «Να με φωνάζεις με τ’ όνομά σου» θα προβάλλεται στην Ελλάδα από την Πέμπτη 8 Φεβρουαρίου σε διανομή Feelgood


Γκριεζμάν πενταετίας. Τον "χρύσωσε" η Ατλέτικο Μαδρίτης – 24ωρο\nΓκριεζμάν πενταετίας. Τον "χρύσωσε" η Ατλέτικο Μαδρίτης\nΗ Ατλέτικο “έδεσε” τον Αντουάν Γκριεζμάν μέχρι το 2023 στη Μαδρίτη. Στα 200 εκατομμύρια ευρώ η ρήτρα αποδέσμευσης του Γάλλου επιθετικού, ο οποίος θα αμείβεται με κάτι παραπάνω από 20 εκατομμύρια ευρώ τον χρόνο.\nΤο σίριαλ της παραμονής του Αντουάν Γκριεζμάν στην Ατλέτικο Μαδρίτης ολοκληρώθηκε με θετικό τρόπο για τους Μαδριλένους, με τον Γάλλο επιθετικό να υπογράφει νέο πενταετές συμβόλαιο συνεργασίας με τους «ροχιμπλάνκος».\nΟ Γκριεζμάν θα αμείβεται με κάτι παραπάνω από 20 εκατομμύρια ευρώ τον χρόνο, ενώ η ρήτρα αποδέσμευσης του είναι στον…. Θεό, καθώς φτάνει στα 200 εκατομμύρια ευρώ.\nΗ ανακοίνωση της Ατλέτικο Μαδρίτης συμπεριέλαβε επίσης την παράταση του συμβολαίου του Λούκας Ερνάντες μέχρι το 2024 και την καταρχήν συμφωνία με τη Μονακό για την απόκτηση του Τομά Λεμάρ έως το 2023.\nΟι τρεις Γάλλοι φωτογραφήθηκαν με τον Μιγκέλ Ανχελ Χιλ Μαρίν και Αντρέα Μπέρτα που ταξίδεψαν για στις συμφωνίες στη Ρωσία.\nΜεγάλη βραδιά για το ελληνικό μπάσκετ. Ο Γιάννης Αντετοκούνμπο παίρνει μέρος για τρίτη σερί χρονιά στο…\nΔείτε το βίντεο με την παρουσίαση του Γιάννη Αντετοκούνμπο λίγο πριν από το τζάμπολ του All…\nΟ Ράσελ Γουέστμπρουκ έπαθε “σοκ” όταν έμαθε το νούμερο παπουτσιού που φοράει ο Γιάννης Αντετοκούνμπο. Η……\nΠαγκόσμια πρωταθλήτρια η ΑΕΚ στη Βραζιλία! Η ομάδα του Μπάνκι επικράτησε με 86-70 της Φλαμένγκο και…


Γ' Εθνική, 1ος όμιλος, 20η αγωνιστική: "3 στα 3" για τις ομάδες του νομού Καβάλας - Πρωταθλητής το Παραλίμνι - Kavala Portal - Η επίσημη Φωνή της Καβάλας\nΓ' Εθνική, 1ος όμιλος, 20η αγωνιστική: "3 στα 3" για τις ομάδες του νομού Καβάλας - Πρωταθλητής το Παραλίμνι Κύριο\nPosted On Κυριακή, 11 Μαρτίου 2018 17:48\tΓράφτηκε από τον\tΑναστάσιος Μαρκουλίδης\n2 αγωνιστικές απέμειναν για τη λήξη του πρωταθλήματος του 1ου ομίλου της Γ' Εθνικής κατηγορίας, και οι 3 ομάδες του νομού Καβάλας συνέχισαν με νίκες τις αγωνιστικές τους υποχρεώσεις.\nΟ ΑΟ Καβάλα δεν δυσκολεύτηκε να κερδίσει τον ουραγό Μέγα Αλέξανδρο Καρπερής με 3-0 (με γκολ του Γ. Παπαδόπουλου στο 41', του Πάλλα στο 48' και του Χατζηκυριάκου στο 71'). Ο Νέστος Χρυσούπολης "απέδρασε" με τους 3 βαθμούς της νίκης από την έδρα της Ελπίδας Σκουτάρεως, η οποία μπορεί να προηγήθηκε στο 21' με τον Στεφανίδη αλλά δέχτηκε στη συνέχεια 2 γκολ (από τον Κρολ στο 40' και τον Χούσινετς -με εύστοχο χτύπημα πέναλτι- στο 77'). Τέλος, ο Αετός Ορφανού κέρδισε εκτός έδρας με 1-3 τη Δόξα Προσκυνητών (86' Σιχλιμίρης / 33' Ελέζι, 66' Ευκαρπίδης, 90+ Σαββατιανός).\nΆρης Αβάτου- ΑΕ Διδυμοτείχου 0-0\nΔόξα Προσκυνητών- Αετός Ορφανού 1-3\nΜ. Αλέξανδρος Ξηροποτάμου- Απόλλων Παραλιμνίου 0-1\nΕλπίδα Σκουτάρεως- Νέστος Χρυσούπολης 1-2\nΟρφέας Ξάνθης- Δόξα Ν. Σιδηροχωρίου 5-2\nΚαβάλα- Μ. Αλέξανδρος Καρπερής 3-0\nΒαθμολογία (20η αγωνιστική)\nΑπόλλων Παραλιμνίου (38-11) 48 πρωταθλητής και μαθηματικά\nΑετός Ορφανού (34-24) 39\nΕλπίδα Σκουτάρεως (30-17) 38\nΑΟ Καβάλα (31-17) 37\nΝέστος Χρυσούπολης (22-14) 31\nΆρης Αβάτου (20-14) 29\nΟρφέας Ξάνθης (27-23) 28\nΑΕ Διδυμοτείχου (16-22) 25\nΜ.Α. Ξηροποτάμου (16-27) 21\nΔόξα Προσκυνητών (19-34) 16\nΔόξα Ν. Σιδηροχωρίου (12-38) 13\nΜ.Α. Καρπερής (12-36) 9\nΕπόμενη αγωνιστική (21η, 18/3, 15.00)\nΑΕ Διδυμοτείχου-Αετός Ορφανού\nΔόξα Ν. Σιδηροχωρίου-Μ.Α.Ξηροποτάμου


Ο Θάνατος Είναι Όφελος | Τerrapapers\nΗ αυτογνωσία έχει στρώματα κρεμμυδιού και για ν’ αντιληφθείς την τρυφερή καρδιά της πρέπει να κλάψεις πολύ. «Η ευτυχία δεν είναι ιδανικό της λογικής· αλλά της φαντασίας» Εμμάνουελ Καντ 1724-1804 Είναι εξαιρετικά δύσκολο κι απαιτεί...\n«Αν ήταν θάνατος\nκαι το σύμπαν θα ξεγλιστρούσε από δίπλα μου» SYLVIA PLATH\nΤι συμβαίνει λοιπόν με την δυστυχία; Πρέπει να την υπομένουμε; Πρέπει να την ανεχόμαστε και να έχουμε στόχο να την ξεπεράσουμε; Πρέπει να την αποφεύγουμε σα συμφορά, ή μήπως να την πολεμάμε σαν εχθρό; Η απάντηση είναι απλή και αδιαμφισβήτητη: δεν μπορούμε να αποφύγουμε την δυστυχία, με τον ίδιο τρόπο με τον οποίο δεν μπορούμε να αποφύγουμε την ευτυχία. Όσο ευχάριστη κι αν ήταν η μέρα μας ή η νύχτα μας, θα φτάσει ένα ακόμα δειλινό κι ένα ακόμη πρωινό. Ο ήλιος πάντα δύει και η ζεστασιά του φεύγει. Καθώς η μέρα διαδέχεται την νύχτα, έτσι και η νύχτα διαδέχεται την μέρα, είτε μας αρέσει είτε όχι, μαθαίνουμε να ζούμε και με τα δύο, μαθαίνουμε να μην λαχταράμε την συνεχόμενη ηλιοφάνεια ή να αποφεύγουμε το σκοτάδι, και τούμπαλιν.\nΑυτό που μπορούμε, ωστόσο, να κάνουμε, είναι να έχουμε μία Υψηλή Αντιμετώπιση απέναντι στα θετικά ή αρνητικά της ροής του χρόνου και να αντιλαμβανόμαστε τα πλεονεκτήματα και τις ευκαιρίες που απλόχερα προσφέρει κάθε φάση της ζωής. Αυτό δεν γίνεται μόνο με το να ενισχύουμε τα σκοτάδια και τις σκιές, με λάμπες, με ζεστές κουβέρτες και με ασφαλή καταφύγια, αλλά και με το να Αντιμετωπίζουμε τις εναλλαγές με ψυχραιμία και να μαθαίνουμε να εκτιμάμε το φως των αστεριών, που λάμπουν μονάχα στο σκοτάδι. Το να μη χρειάζεται να ζούμε μέσα στον τρόμο, αλλά ούτε και χαζοχαρούμενοι, είναι ένας από τους βασικούς στόχους του να μάθουμε να ζούμε μία καλή και τυχερή ζωή.\nΕχει απόλυτη σχέση με το οτι οι άνθρωποι θεωρούν εαυτόν, αθάνατο. Tο γεγονός πως πεθαίνει είναι το σημαντικότερο γεγονός για τον άνθρωπο. Αλλά, κατά κύριο λόγο, αγνοεί τον θάνατο. Σχεδιάζει το μέλλον σαν να μην πρόκειται να συμβεί. Δεν πορεύεται σαν τα υπόλοιπα ζώα που η επίγνωση του θανάτου τους αναδύεται μόνο όταν αντιμετωπίζουν μια απειλή. Με μια έννοια, γνωρίζουμε πως θα πεθάνουμε. Γνωρίζουμε ότι ο θάνατός μας θα είναι το τέλος μας, ότι ο θάνατος δεν είναι ένα επίτευγμα ή ένας σκοπός, και ότι με κάποιο τρόπο είναι ταυτόχρονα αναπόφευκτος και αβέβαιος. Παρ’ όλα αυτά, τρέχουμε μακριά από αυτή την γνώση σαν να μην έχει καμιά σχέση με μας.\nΟ θάνατος, όταν έρχεται, πάντοτε σοκάρει, αποτελεί ένα χτύπημα που έρχεται κάπου απέξω, παρά αποτελεί μια κεντρική ανθρώπινη δυνατότητα. Αντιδρούμε στον θάνατο -των άλλων- περισσότερο ως κάτι που τους συνέβη παρά ως κάτι που σχετίζεται με το ποιοι είναι. Αν το βλέπαμε ως κάτι που σχετίζεται με το ποιοι είμαστε, θα έπρεπε επίσης να δούμε τον εαυτό μας με όρους θνητότητας. Για τους περισσότερους, που θεωρούν ότι είναι αθάνατοι, τον περισσότερο καιρό τουλάχιστον, αυτό είναι κάτι που δεν μπορούν να αντέξουν.\nΣυνήθως την σκέψη του θανάτου δεν την αντέχουν όσοι δεν αντέχουν την ζωή τους.


Οι ψηφιακές διαδρομές του μίσους | Η ΚΑΘΗΜΕΡΙΝΗ\n24 Μαρτίου, 2019 24.03.2019 • 19:34\nΚάθε μία από τις 24 σελίδες του είναι ποτισμένη με μίσος. Το δεύτερο τεύχος του διαδικτυακού περιοδικού, που κατ’ επίφαση φέρει τον τίτλο «Συνυπάρχω» («Coexist»), είναι αφιερωμένο στη βία. Οι ανώνυμοι συντάκτες του δεν κρύβουν την ιδεολογία τους. Χρησιμοποιούν ναζιστικά σύμβολα, όπως η σβάστικα και ο «μαύρος ήλιος», για να συνοδεύσουν κείμενα με αντισημιτικό και ρατσιστικό περιεχόμενο. Το συγκεκριμένο τεύχος φαίνεται πως αποτελούσε ένα από τα αναγνώσματα του Μπρέντον Χάρισον Τάραντ, δράστη της πολύνεκρης επίθεσης σε μουσουλμανικά τεμένη της Νέας Ζηλανδίας, ο οποίος φέρεται να ριζοσπαστικοποιήθηκε στις σκοτεινές γωνιές του Διαδικτύου.\nΟ 28χρονος Αυστραλός τρομοκράτης μπορεί τα τελευταία χρόνια να ταξίδευε σε άλλες ηπείρους –με επιβεβαιωμένη πολυήμερη παραμονή και στην Ελλάδα–, «ζούσε» όμως κυρίως στον εικονικό κόσμο ακροδεξιών ιστοσελίδων. Η «Κ» προσπάθησε να ιχνηλατήσει τα ψηφιακά του ίχνη. Το προφίλ του στο Facebook, όπου μετέδωσε ζωντανά τη δολοφονία 50 ανθρώπων, είναι πλέον ανενεργό, ωστόσο στο Διαδίκτυο έχουν αρχειοθετηθεί στιγμιότυπά του. Χρησιμοποιώντας την αντίστροφη αναζήτηση εικόνας στην Google, η «Κ» ταύτισε τη φωτογραφία εξωφύλλου που είχε επιλέξει στο προφίλ του ο Τάραντ με υλικό που εμφανίζεται στο δεύτερο τεύχος του διαδικτυακού περιοδικού «Coexist». Πρόκειται για μια συρραφή εικόνων με σύμβολα του δυτικού κόσμου και την επιγραφή: «Θυμήσου τι σου στέρησαν».\nΕνα ακόμη στοιχείο που μοιράστηκε ο Τάραντ οδηγεί στο ίδιο ανάγνωσμα. Στο πολυσέλιδο μανιφέστο που αποδίδεται στον ίδιο, ο Τάραντ αναφέρεται στην 11χρονη Εμπα Ακερλουντ, η οποία σκοτώθηκε σε τρομοκρατική επίθεση στη Στοκχόλμη το 2017. Στο δεύτερο τεύχος του ακροδεξιού περιοδικού υπάρχει εκτενές αφιέρωμα στο ίδιο κορίτσι, καθώς και ξενοφοβικά κείμενα για τη Σουηδία. Οσο παράδοξο και αν φαντάζει, το «Coexist», εικονογραφημένο με γραφήματα και επεξεργασμένες φωτογραφίες, θυμίζει σχεδιαστικά το έντυπο προπαγάνδας των τζιχαντιστών του Ισλαμικού Κράτους «Dabiq».\nΟι συντάκτες του ακροδεξιού περιοδικού μπορεί να είναι ανώνυμοι, διατηρούν όμως στην ιστοσελίδα τους ειδική στήλη με παραπομπές σε ομοϊδεάτες τους ανά τον κόσμο. Οπως αναφέρουν, πρόκειται για εθνικιστικές οργανώσεις με έντονη αντισημιτική δράση. Στην Ελλάδα παρουσιάζουν ως συνοδοιπόρους τους τη Χρυσή Αυγή. Στην Αυστραλία συνδέονται με την ομάδα «Antipodean Resistance», η οποία εμφανίστηκε τον Οκτώβριο του 2016 και παρέμεινε ενεργή ψηφιακά μέχρι και τον περασμένο Σεπτέμβριο, οπότε ο διαδικτυακός τους πάροχος διέκοψε την πρόσβαση στην ιστοσελίδα τους.\nΣε άλλο σημείο στην ιστοσελίδα των συντακτών του περιοδικού υπάρχει αναρτημένο βίντεο από ομιλία του Μπλερ Κοτρέλ στην Καμπέρα το 2016. Πρόκειται για τον επικεφαλής της νεοναζιστικής οργάνωσης στην Αυστραλία, United Patriot’s Front (UPF). Στις δημόσιες τοποθετήσεις του εξυμνεί τον Χίτλερ και μιλάει με μένος κατά των μουσουλμάνων. Και η UPF έχει εκφράσει δημοσίως τη στήριξή της στη Χρυσή Αυγή.\nΤον Οκτώβριο του 2018, αλλά και περίπου ένα μήνα πριν από την τρομοκρατική επίθεση στη Νέα Ζηλανδία, η ερευνήτρια της Ακροδεξιάς και συντάκτρια της ετήσιας έκθεσης για τον αντισημιτισμό στην Αυστραλία, Τζούλι Νέιθαν, είχε αναφερθεί στον Κοτρέλ, στην ομάδα Antipodean Resistance και στην επικίνδυνη διάδοση της θεωρίας συνωμοσίας της «λευκής αντικατάστασης» ή αλλιώς «λευκής γενοκτονίας». Ο Τάραντ, βάσει και όσων έγραψε στο μανιφέστο του, ήταν θιασώτης της ίδιας παρανοϊκής θεωρίας, σύμφωνα με την οποία εφαρμόζεται στην Ευρώπη ένα οργανωμένο σχέδιο αντικατάστασης των ντόπιων πληθυσμών από μουσουλμάνους μετανάστες.\nΠέρα από τα ηλεκτρονικά ίχνη του, αστυνομικές και διπλωματικές αρχές σε διάφορα ευρωπαϊκά κράτη προσπαθούν τις τελευταίες ημέρες να ανασυνθέσουν τις διαδρομές από τα ταξίδια του Τάραντ. Ο 28χρονος Αυστραλός πέρασε και από την Ελλάδα τουλάχιστον τρεις φορές το 2016. Οι δύο από αυτές δεν έχουν κάποιο ερευνητικό ενδιαφέρον καθώς ο Τάραντ φαίνεται πως είχε απλώς ταξιδέψει με πτήσεις transit μέσω του αεροδρομίου «Ελευθέριος Βενιζέλος». Στην τρίτη περίπτωση, όμως, έμεινε για ημέρες σε ελληνικό έδαφος. Σύμφωνα με αστυνομικές πηγές, ταξίδεψε αεροπορικώς από την Κωνσταντινούπολη για την Αθήνα στις 20 Μαρτίου 2016 και την ίδια ημέρα βρέθηκε στο Ηράκλειο της Κρήτης. Μία εβδομάδα αργότερα επισκέφθηκε τη Σαντορίνη. Εκεί παρέμεινε για τρεις ημέρες ώσπου ταξίδεψε αεροπορικώς στην Αθήνα. Μία εβδομάδα μετά εντοπίζεται στη Θεσσαλονίκη, όπου πιθανότατα έφτασε οδικώς με νοικιασμένο αυτοκίνητο.\nΕρευνες στα Βαλκάνια\nΗ εξέταση των στοιχείων των πιστωτικών καρτών που χρησιμοποίησε ο Τάραντ, αλλά και των κινητών του τηλεφώνων (είχε δηλωμένους πέντε αριθμούς από το 2016 μέχρι και σήμερα), αναμένεται να φωτίσει τη διαδρομή του. Το ζητούμενο, σύμφωνα με την αστυνομία, είναι να διαπιστωθεί εάν είχε επαφές με ομοϊδεάτες του στην Ελλάδα. Αντίστοιχες έρευνες διεξάγονται και σε άλλες γειτονικές μας χώρες, ενώ ήταν ανοιχτό το ενδεχόμενο επίσκεψης στην Αθήνα του αστυνομικού «συνδέσμου» της Αυστραλίας στα Βαλκάνια.\nΗ «Κ» απευθύνθηκε στο υπουργείο Εσωτερικών της Αυστραλίας ζητώντας περισσότερες πληροφορίες για τα ταξίδια του Τάραντ στην Ευρώπη και τις πιθανές διασυνδέσεις του με ακροδεξιές ομάδες. Εκπρόσωπος του υπουργείου δεν θέλησε να δώσει κάποιο επιπλέον στοιχείο, όσο διαρκούν οι έρευνες διεθνώς. Σχολίασε όμως πως οι Αρχές της Αυστραλίας συνδράμουν με κάθε δυνατό τρόπο τους Νεοζηλανδούς. «Καταδικάζουμε απερίφραστα την τρομοκρατική ενέργεια ενός ακροδεξιού εξτρεμιστή ο οποίος σκότωσε τόσο πολλούς Νεοζηλανδούς», ανέφερε. «Αυτή η τραγωδία μάς υπενθυμίζει ότι η τρομοκρατία δεν είναι αποκλειστικότητα μιας και μόνο κοσμοθεωρίας».


Σάββατο, 22 Ιουνίου 2013 12:30\nΑκραία τα όρια τη ρύπανσης. Επικίνδυνη για τη ζωή των ηλικιωμένων και ασθενών..Ο δείκτης ρύπανσης στη Σιγκαπούρη έφθασε σήμερα στο 400, δηλαδή ένα επικίνδυνο επίπεδο για τη ζωή ατόμων ηλικιωμένων και ασθενών, αναφέρει η κυβερνητική υπηρεσία που ελέγχει την ποιότητα του αέρα.\nΑυτή η νέα κορύφωση της ατμοσφαιρικής ρύπανσης σήμερα στις 11.00 τοπική ώρα (06.00 ώρα Ελλάδος) οφείλεται στα πυκνά στρώματα καπνού που προκλήθηκαν από τις φωτιές που ανάβουν οι κάτοικοι στο γειτονικό νησί της Ινδονησίας, τη Σουμάτρα, ενώ η Τζακάρτα ετοιμάζεται να προκαλέσει αύριο τεχνητή βροχή για να σβήσει τις φωτιές στα δάση που έχουν δημιουργήσει αποπνικτική ατμόσφαιρα σε πολλά σημεία της χώρας όπως και στη γειτονική Σιγκαπούρη και τη Μαλαισία.\nΈνας δείκτης επιπέδου ρύπανσης (PSI) από 400 και άνω, που καταγράφεται καθημερινά, «μπορεί να συνιστά απειλή για τη ζωή των ασθενών και των ηλικιωμένων», σύμφωνα με τις επίσημες οδηγίες. Το επίπεδο αυτό καταγράφει ιστορικό ρεκόρ ρύπανσης στην πόλη-κράτος και μια διαρκή αύξηση της ρύπανσης εδώ και αρκετές ημέρες: είχε φθάσει 371 την Πέμπτη και 321 τη νύχτα της Τετάρτης προς Πέμπτη.\nΌταν ο δείκτης ξεπερνά το 300 θεωρείται «επικίνδυνος» για την υγεία των 5,3 εκατομμυρίων κατοίκων.\nΙνδονησία, το νέο Ελντοράντο για δυτικές επιχειρήσεις


Ημερίδα για τη Ρητορική - Πρόγραμμα\n9.30 – 10.30 Υποδοχή συμμετεχόντων στην γραμματεία, παραλαβή σημειώσεων – καφές.\n10.30 – 10.45 Έναρξη ημερίδας από τους διοργανωτές.\nΧαιρετισμοί από εκπροσώπους ενώσεων, ομίλων και θεσμών που ασχολούνται με την Ρητορική τέχνη.\n10.45- 11.30 Christian Kock, Καθηγητής Πανεπιστημίου Κοπενχάγης, Δανία\n«Ορίζοντας και υποστηρίζοντας τη Ρητορική την ίδια Στιγμή: Ένας απόκρυφος διάλογος μεταξύ Γοργία και Σωκράτη που «ανακαλύφθηκε» πρόσφατα.»\n11.30 – 12.15 Lisa Villadsen, Λέκτορας Πανεπιστημίου Κοπεγχάγης, Δανία\n«Γιατί να σπουδάσω «Ρητορική» όταν η «Επικοινωνία» ακούγεται πολύ πιο σύγχρονη; Η θέση των σπουδών ρητορικής στη σύγχρονη τριτοβάθμια εκπαίδευση και όχι μόνο.»\n12.30 – 13.30 Κεντρικός Ομιλητής:\nDavid Zarefsky, Ομότιμος Καθηγητής Πανεπιστημίου Northwestern, ΗΠΑ\n«Οι Ρητορικές Σπουδές στις Ηνωμένες Πολιτείες: Δανεισμένες, τροποποιημένες και αναθεωρημένες εκ νέου»\n13.30 – 14.15 Διάλειμμα για γεύμα\n14.15 – 15.00 Απόστολος Δοξιάδης, Συγγραφέας, μελετητής.\n«Η Γεωμετρία του Gettysburg: H ρητορική του Αβραάμ Λίνκολν ως εφαρμογή των αρχών της Ευκλείδειας μεθόδου γεωμετρικής απόδειξης.»\n15.00 – 15.45 Ελένη Καλλία, Ηθοποιός, εκπαιδεύτρια υποκριτικής και ρητορικής, συγγραφέας, μεταξύ άλλων, του «Η Ρητορική Τέχνη στην καθημερινή ζωή»\n«Ρητορική και Θέατρο» μία έντονη σχέση αγάπης-μίσους.»\n15.45 - 16.30 Γιάννης Ανδριανάτος, Εκπαιδευτής Ρητορικής-Διαλεκτικής, Διευθυντής του Ρητορικού Κύκλου\n«Η Φιλοσοφική Ρητορική στην πράξη σήμερα. Η Διπλή Ρητορική. Μια συνάντηση με τους άλλους - μία συνάντηση με τον εαυτό μας. Η κρυφή αλληλεπίδραση του εσωτερικού διαλόγου και της επικοινωνίας μας με τον περίγυρο.»\n16.30 - 17.00 Διάλειμμα για καφέ\n17.00 – 18.00 Οι ομιλητές στο πάνελ: Ανοιχτή συζήτηση των ομιλητών μεταξύ τους και αλληλεπίδραση με τους συμμετέχοντες και με τους εκπροσώπους των ενώσεων και των ομίλων που ασχολούνται με τη ρητορική τέχνη. Συντονισμός Απόστολος Δοξιάδης.\n«Τρόποι διάδοσης της Ρητορικής Τέχνης»\n18.00 – 19.00 Καλλιτεχνική εκδήλωση\nΧορευτική παράσταση «Το ταγκό της Ρητορικής» από την σχολή Gene Kelly Γέρακα\nΣπύρος Παν: σόλο μουσική παρουσίαση του πρωτότυπου μουσικού οργάνου Ηang και συνοδεία απαγγελίας ποιημάτων Καβάφη από Ελένη Καλλία, Νικολέττα Καπογιάννη και Μανώλη Πολυχρονίδη. (Το 2013 γιορτάστηκαν τα 150 χρόνια από τη γέννηση του ποιητή)\nChristian Kock: βιολί\n19.00 Τέλος της Ημερίδας


Έχεις e-shop; Προετοιμάσου Έγκαιρα για τα Χριστούγεννα | Χρυσός Οδηγός\nΗ περίοδος των Χριστουγέννων είναι η πιο αποδοτική – κερδοφόρα περίοδος του χρόνου. Ειδικά για τα e-shops, η συγκεκριμένη περίοδος γίνεται όλο και περισσότερο κερδοφόρα, μιας και τα ηλεκτρονικά καταστήματα κερδίζουν συνεχώς έδαφος στη συνείδηση του καταναλωτή.\nΠαρόλο που η περίοδος των γιορτών παρουσιάζει εξαιρετικές ευκαιρίες για κέρδος, δεν είναι πάντα εύκολο να τις αξιοποιήσεις. Πρέπει λοιπόν να προετοιμαστείς κατάλληλα, εσύ και το e-shop σου, ώστε να αντιμετωπίσεις το αναμενόμενο (ή το μη αναμενόμενο).\nΠαρακάτω θα βρεις μια ολοκληρωμένη λίστα με ενέργειες που θα σε προετοιμάσουν κατάλληλα για την πιο λαμπερή περίοδο του έτους.\n✓ Προετοίμασε το Website σου\nΈχεις κάνει το απαραίτητο brainstorming και έχεις «κατεβάσει» τις καλύτερες ιδέες για διαφήμιση. Έχεις σχεδιάσει τις εμπορικές πολιτικές σου. Τέλεια! Αν όμως το site σου δε λειτουργεί σωστά, τότε τίποτα από τα παραπάνω δε θα δουλέψει.\nΠροετοιμάσου για περισσότερο traffic. Τρέξε speed tests και εντόπισε τα σημεία τα οποία χρειάζονται βελτίωση. Το Page Speed Tool της Google μπορεί να σε βοηθήσει σε αυτό.\nΒελτιστοποίησε το site σου για κινητές συσκευές. Κι εδώ η Google έρχεται να βοηθήσει με ένα πολύ χρήσιμο εργαλείο.\nΔώσε, επίσης, μεγάλη σημασία στην εμπειρία του χρήστη από κινητές συσκευές. Η βασική ιδέα είναι να κάνεις τη ζωή των χρηστών κινητών συσκευών εύκολη και να τους παρέχεις μόνο εκείνη την πληροφορία που χρειάζονται:\nΥπάρχουν στη mobile έκδοση του site σου περιττές πληροφορίες, εικόνες ή κουμπιά;\nΕίναι τα κουμπιά ή τα call to actions εύκολο να πατηθούν (σκεφτείτε κι εκείνους με χοντρά δάκτυλα);\nΕίναι εύκολη η πλοήγηση από κινητές συσκευές;\nΜπορεί κάποιος που χρησιμοποιεί κινητό να συμπληρώσει εύκολα τα πεδία στις φόρμες και να ολοκληρώσει ομαλά τη διαδικασία του checkout;\nΔώσε στους πελάτες σου περισσότερες επιλογές στους τρόπους πληρωμής. Πέρα από την αντικαταβολή ή την κάρτα μια καλή ιδέα είναι να ενεργοποιήσεις μεθόδους πληρωμής όπως το PayPal ή η μεταφορά σε τραπεζικό λογαριασμό και να ενεργοποιήσεις τη δυνατότητα δόσεων.\nΔιάβασε επίσης: 10 Advanced Tips για το Δικό σου E-shop\n✓ Διαχειρίσου τα προϊόντα σου\n«Καθάρισε» το site σου από προϊόντα που δεν είναι διαθέσιμα ή δεν «πουλάνε».\nΈλεγξε τα αποθέματά σου. Εντόπισε τα best sellers. Μπορείς να έχεις μια εικόνα ανατρέχοντας στα δεδομένα των e-commerce analytics της προηγούμενης χρονιάς (δεν τα έχεις ενεργοποιήσει ακόμα;). Επικοινώνησε με τους προμηθευτές σου και εξασφάλισε διαθεσιμότητα ή, ακόμα καλύτερα, βρες εναλλακτικούς προμηθευτές (το ιδανικό θα ήταν να είχες από νωρίς την αποθήκη σου γεμάτη με το απαραίτητο stock αλλά οι καιροί είναι δύσκολοι, σωστά;).\nΒελτίωσε τις σελίδες των προϊόντων σου:\nΧρησιμοποίησε σωστές και «καθαρές» φωτογραφίες που να βγάζουν έναν επαγγελματισμό. Τα κινητά τηλέφωνα σου δίνουν πλέον απεριόριστες δυνατότητες, έτσι δεν υπάρχουν δικαιολογίες!\nΓράψε οπωσδήποτε περιγραφές για τα προϊόντα σου δίνοντας όσο το δυνατόν περισσότερες πληροφορίες. Δε χρειάζεται ωστόσο να γράψεις έκθεση. Χρησιμοποίησε bullets και έντονα γράμματα για να επισημάνεις τις βασικότερες πληροφορίες.\nΠρόσθεσε προτεινόμενα προϊόντα ή τι άλλο αγόρασαν οι πελάτες που αγόρασαν το συγκεκριμένο προϊόν (π.χ. τις κατάλληλες μπαταρίες για το συγκεκριμένο παιχνίδι).\nΕνσωμάτωσε σχόλια πελατών που αφορούν το συγκεκριμένο προϊόν. Βοηθούν και τους δυνητικούς πελάτες αλλά και εσένα. Για παράδειγμα, η πληροφορία ότι η φόρμα ενός παπουτσιού είναι φαρδιά σου γλυτώνει χρόνο από τη διαχείριση των επιστροφών – αλλαγών.\n✓ Προγραμμάτισε και υλοποίησε τις ενέργειες Marketing\nΚάνε ένα λεπτομερές πλάνο για όλες τις ενέργειες προβολής. Αποφάσισε από τώρα:\nΤις ημερομηνίες στις οποίες θα αλλάξεις τα γραφικά και τα banners του site.\nΤις ημερομηνίες που θα ξεκινήσεις (και θα σταματήσεις) την πληρωμένη διαφήμιση σε Adwords και Facebook.\nΤις ημερομηνίες και τη συχνότητα για το απαραίτητο e-mail marketing καθώς και το περιεχόμενο του κάθε mail.\nΟριστικοποίησε το μίγμα των μεθόδων προβολής. Οπωσδήποτε η συνταγή θα πρέπει να περιλαμβάνει:\nΠαραγωγή περιεχομένου στο blog σου\nΜην ξεχάσεις εδώ να συμπεριλάβεις στη στρατηγική σου και τη δυνατότητα remarketing – retargeting που σου δίνουν τα κανάλια πληρωμένης διαφήμισης (Google Ads, Facebook). Να θυμάσαι ότι ένα ποσοστό γύρω στο 2% αγοράζει κατά την πρώτη επίσκεψη σε κάποιο e-shop.\n✓ Κάνε τα Google Analytics τον καλύτερό σου φίλο\nΑνάλυσέ το. Η περίοδος των Χριστουγέννων πέρα από το ότι σου δίνει τη δυνατότητα να αυξήσεις τις πωλήσεις σου, είναι επίσης μια πρώτης τάξης ευκαιρία να παρατηρείς και να μαθαίνεις:\nΠως οι πελάτες φτάνουν στο e-shop σου;\nΠόσο μένουν σε αυτό;\nΤι βλέπουν περισσότερο;\nΤι αγοράζουν και τι δεν αγοράζουν;\nΣε ποιο σημείο εγκαταλείπουν το site;\nΤι αντίκτυπο είχε κάθε διαφημιστική ενέργεια;\nΑξιολόγησε τα δεδομένα. Αφού συγκεντρώσεις όλες τις πληροφορίες και οι ημέρες των γιορτών περάσουν, άρχισε να αξιολογείς και να κάνεις έναν απολογισμό. Τι ήταν αυτό που δούλεψε και τι όχι. Ποιες ενέργειες απέδωσαν. Ποια προϊόντα πούλησαν.\nΤο ξέρεις πολύ καλά πως θα έρθει η στιγμή που θα πεις «Πότε ήρθαν πάλι τα Χριστούγεννα; Πώς πέρασε έτσι ο καιρός!» και τότε οφείλεις να είσαι λίγο (ή πολύ) σοφότερος από την προηγούμενη χρονιά.


AGRAFA NEWS : ΘΕΜΑ: Ανακοίνωση για τη λειτουργία αμβύκων μικρών αποσταγματοποιών (διημέρων) τσίπουρου Νομού Ευρυτανίας.\nΘΕΜΑ: Ανακοίνωση για τη λειτουργία αμβύκων μικρών αποσταγματοποιών (διημέρων) τσίπουρου Νομού Ευρυτανίας.\nΕΛΛΗΝΙΚΗ ΔΗΜΟΚΡΑΤΙΑ Καρπενήσι : 9/10/ 2013\nΠΕΡΙΦΕΡΕΙΑ ΣΤ. ΕΛΛΑΔΑΣ Αριθ. Πρωτ. : 3533\nΔ/ΝΣΗ Δ/ΚΟΥ- ΟΙΚ/ΚΟΥ ΠΕΡΙΦΕΡΕΙΑΚΗΣ\nΤαχ. Δ/νση : Καρπενήσι Προς: Τις εφημερίδες και\nΤαχ. Κώδικας: 36100 Ραδιόφωνα Νομού Ευρυτανίας\nΠληροφορίες: Αλεξάνδρα Γαΐλα\nΤηλέφωνο : 22373 50718\nΑπό την Περιφερειακή Ενότητα Ευρυτανίας ανακοινώνεται ότι σύμφωνα με την αριθμ. πρωτ. 10597/18-09-2013 απόφαση της προϊσταμένης της τελωνειακής Περιφέρειας Βόλου καθορίστηκε το δίμηνο απόσταξης τσίπουρου για το Νομό Ευρυτανίας το οποίο αρχίζει από 15-10-2013 μέχρι 15-12-2013.\nΥπάλληλος του Τελωνείου Στυλίδας θα βρίσκεται από 17-10-2013 κάθε Δευτέρα και Πέμπτη στη Διεύθυνση Μεταφορών και Επικοινωνιών της Περιφερειακής Ενότητας Ευρυτανίας για την έκδοση αδειών απόσταξης.\nAGRAFA NEWS-Νέο οδικό έργο προϋπολογισμού 240.000€ στα όρια του Δήμου Καρπενησίου.


Βαλμπουενά για το αν μείνει στον Ολυμπιακό: 'Μακάρι, πιστεύω ότι όλα θα πάνε καλά' '); });\nΒαλμπουενά για το αν μείνει στον Ολυμπιακό: "Μακάρι, πιστεύω ότι όλα θα πάνε καλά"\nΔΗΜΗΤΡΗΣ ΣΑΜΟΛΗΣ Δ. ΣΑΜΟΛΗΣ 12.02.2020 | 21:49\nΟ Ματιέ Βαλμπουενά ρωτήθηκε για το αν θα βρίσκεται τη νέα σεζόν στον Ολυμπιακό και αφού εξέφρασε τη θέλησή του να μείνει, δεν έκρυψε την αισιοδοξία του πως "όλα θα πάνε καλά".\nΟ Ολυμπιακός δυσκολεύτηκε στο πρώτο ημίχρονο με τη Λαμία. Χρειάστηκε να μπει στο ματς ο Ματιέ Βαλμπουενά για να μπορέσουν οι "ερυθρόλευκοι" να πάρουν τα πάνω τους και να φτάσουν στην επικράτηση - πρόκριση (3-2). Ο Γάλλος με τις τρεις ασίστ αναφέρθηκε μεταξύ άλλων στο μέλλον του στο λιμάνι και εξέφρασε τη μεγάλη του επιθυμία να μείνει.\nΜιλώντας στην Cosmote TV παραδέχτηκε: " Μακάρι, πιστεύω ότι όλα θα πάνε καλά. Πιστεύω ότι έχω ακόμα δύναμη. Θέλω πάρα πολύ να συνεχίσω. Αν όλα πάνε καλά, γιατί όχι; Είμαι ευτυχισμένος στον Ολυμπιακό, θα ήθελα να συνεχίσω την περιπέτειά μου με τον Ολυμπιακό. Το απολαμβάνω".\nΓια το γεγονός ότι άλλαξε την εικόνα του Ολυμπιακού στον αγώνα του Κυπέλλου με τη Λαμία, δήλωσε:\n"Μου αρέσει να μπαίνω στον αγωνιστικό χώρο και να τα δίνω όλα. Είναι αυτό που ξέρω να κάνω και γι' αυτό έχω έρθει εδώ. Σε κανέναν δεν αρέσει να χάνει, εμένα δεν μου αρέσει. Μου αρέσει να κερδίζω. Είναι η πρώτη φορά στην καριέρα μου που δίνω τρεις ασίστ σε 45 λεπτά. Είμαι πολύ ευτυχισμένος που μπορώ να βοηθάω την ομάδα. Θέλω να κερδίσω τίτλους, γι' αυτό είμαι εδώ".\nΓια το γεγονός ότι για δεύτερη διαδοχική φορά συνεργάστηκε με τον Χασάν και σημειώθηκε γκολ:\n"Είναι πολύ ωραίο, χαίρομαι για τον Χασάν. Μου αρέσει που τον βοηθάω με τις ασίστ μου να πετυχαίνει γκολ. Μας δίνει αυτοπεποίθηση".\nΤο πρωί της Τετάρτης (12/2) είχατε ακούσει στον Sport24 Radio 103.3 ότι υπάρχει η διάθεση από Ολυμπιακό και Ματιέ Βαλμπουενά να επεκταθεί η συνεργασία τους για ένα ακόμη χρόνο.


ADW: Anas clypeata: ΠΛΗΡΟΦΟΡΙΕΣ - Πουλιά\nΤης Kelly Johnson\nβόρειοι φτυαράδες (Anas clipata) έχει πολύ ευρύ γεωγραφικό εύρος. Αναπαράγονται σε όλη την Ευρασία και τη δυτική Βόρεια Αμερική. Βρίσκονται επίσης στην περιοχή των Μεγάλων Λιμνών στις ανατολικές Ηνωμένες Πολιτείες. Το χειμώνα διάφοροι πληθυσμοί μεταναστεύουν νότια σε συγκεκριμένες τοποθεσίες, διασκορπισμένοι σε όλη τη βορειοανατολική Αφρική, την Ινδία, τη Νότια Κίνα και την Ιαπωνία προς το Μεξικό και τη νότια Βόρεια Αμερική. (Soothill and Whitehead, 1988)\nΚατά τη διάρκεια της αναπαραγωγικής περιόδου, τα βόρεια φτυάρια βρίσκονται σε ρηχές πισίνες και έλη που έχουν καλή κάλυψη και ξηρές περιοχές κοντά για φωλιά. Το χειμώνα μπορούν να βρεθούν κοντά σε έλη γλυκού νερού, βάλτους και πλημμυρισμένες περιοχές. (Johnsgard 1965.)\nΤα αρσενικά ζυγίζουν 17 έως 38 ουγγιές (470 έως 1000 γραμμάρια) και το άνοιγμα των φτερών τους είναι συνήθως περίπου 31 ίντσες (227 έως 251 χιλιοστά). Τα θηλυκά είναι 17 έως 28 ουγγιές (470 έως 800 γραμμάρια). Οι North Shovelers είναι σεξουαλικά διμορφικοί. Το κεφάλι, ο λαιμός και το speculum των αρσενικών είναι ιριδίζον πράσινο, το στήθος τους είναι λευκό και το υπόλοιπο κάτω μέρος είναι ένα λαμπερό κάστανο. Τα θηλυκά είναι κυρίως ένα μοτίβο από μπουφέ και καστανά. Και τα δύο φύλα έχουν ανοιχτό μπλε εσωτερικά μπροστινά φτερά και πορτοκαλοκίτρινα πόδια και πόδια. Το πιο χαρακτηριστικό γνώρισμα είναι ο μεγάλος σπάτουλας τους. Έχει διπλάσιο πλάτος στην άκρη από ότι στη βάση. Αυτό το μοναδικό διαμορφωμένο χαρτονόμισμα δίνει την αφορμή στο να ονομάζονται και οι Northern Shovelers «κουταλιές». Τα παπάκια εκκολάπτονται με ένα τυπικό μύελο πάπιας που μεγαλώνει καθώς το παπάκι ωριμάζει. (Goodes and Boyer, 1986· Todd, 1979)\nΗ αναπαραγωγή γίνεται συνήθως από τον Απρίλιο έως τον Ιούνιο. Οι φωλιές φτιάχνονται σε ξηρά γη κοντά σε γλυκό νερό και είναι χτισμένες από χόρτα και επενδύονται με πούπουλα. Το θηλυκό χτίζει τη φωλιά σχηματίζοντας ένα τακτοποιημένο κύπελλο στρίβοντας το σώμα του στο έδαφος. Γεννά μεταξύ 9 και 11 αυγά. Τα αυγά είναι χρώματος ελιάς και διαστάσεων 52x37mm. Η επώαση μόνο από το θηλυκό ξεκινά αμέσως μετά την ωοτοκία όλων των αυγών και μπορεί να διαρκέσει 23 έως 25 ημέρες. (Dobkin, Ehrlich and Wheye, 1988.) (Soothill and Whitehead, 1978.)\nΤο αρσενικό χάνει το ενδιαφέρον του αμέσως μετά την έναρξη της επώασης. Τα παπάκια γεννιούνται πρόωρα και αρχίζουν να ακολουθούν το θηλυκό σχεδόν αμέσως. Οι πρακτικές και οι τοποθεσίες σίτισης μαθαίνονται κατά τη διάρκεια αυτής της περιόδου. Τα μικρά μπορούν να πετάξουν μετά από 40 έως 45 ημέρες και στη συνέχεια είναι ανεξάρτητα.\nΟι North Shovelers μένουν σε μικρές ομάδες έως και είκοσι, αλλά μπορεί να ταξιδέψουν σε μεγαλύτερους αριθμούς κατά τη διάρκεια της μετανάστευσης. Είναι ήσυχα πουλιά που ανέχονται την ανθρώπινη παρουσία και μπορούν να είναι σχετικά ήμερα. (Todd, 1979.)\nΈνα βόρειο φτυάρι τρέφεται κυρίως τραβώντας νερό στο λογαριασμό του και στη συνέχεια αντλώντας το έξω από τα πλάγια με τη γλώσσα του, φιλτράροντας τα μικρά σωματίδια τροφής με μακριά έλατα που μοιάζουν με χτένα που ευθυγραμμίζονται στην άκρη του λογαριασμού. Τα σωματίδια αποτελούνται κυρίως από μικροσκοπικά καρκινοειδή, μαλάκια, έντομα και τις προνύμφες τους καθώς και σπόρους και κομμάτια φύλλων και μίσχους φυτών. Εκτός από τα σωματίδια της τροφής, τρώνε επίσης σκαθάρια, μικρά μιννοτούρα και σαλιγκάρια. Η κοινωνική σίτιση είναι κοινή. Οι φτυαράδες έλκονται σε περιοχές τροφοδοσίας από άλλα πουλιά που τρέφονται σε μια περιοχή. Οι φτυαράδες εκμεταλλεύονται τα σωματίδια τροφής που αναδεύονται στην επιφάνεια από τα άλλα πουλιά που κολυμπούν ή βαδίζουν στην περιοχή. Τα μεμονωμένα πουλιά μπορούν να κολυμπήσουν σε έναν στενό κύκλο για να δημιουργήσουν μια δίνη που θα κάνει την τροφή να βγει στην επιφάνεια. Τα φτυαράκια είναι επίσης γνωστό ότι ανασηκώνονται ή ανακατεύονται, συνήθως για μεγαλύτερες περιόδους από άλλους τροφοδότες επιφάνειας, και επίσης βουτούν χρησιμοποιώντας τα φτερά τους για να κολυμπήσουν υποβρύχια σε ρηχά έλη. (Gooders and Boyer, 1986, Johnsgard, 1969, Todd, 1979)\nΟι βόρειοι φτυαροί είναι ένα πουλί θηραμάτων. Οι κυνηγοί τα πυροβολούν συχνά λόγω της ομοιότητάς τους με αγριόπαπια. Συχνά αναφέρονται ως «αγιόπαπιες του γείτονα», επειδή ορισμένοι κυνηγοί τις δίνουν στους γείτονές τους και κρατούν τις πιο νόστιμες αγριόπαπιες για τον εαυτό τους. (Todd, 1979.)\nΔεν βρέθηκε κανένα.\ntara η γάτα\nΟ πληθυσμός στη Βόρεια Αμερική φαίνεται να αυξάνεται. (Todd, 1979,) (Wcmc.org, 10 Ιουλίου 2000.) Αυτό το είδος προστατεύεται βάσει του νόμου για τα αποδημητικά πτηνά των ΗΠΑ.\nΤα βόρεια φτυάρια είναι πολύ δημοφιλή στους πτηνοτρόφους, είναι αρκετά εύκολο να πολλαπλασιαστούν και μπορούν να βρεθούν σχεδόν σε οποιαδήποτε συλλογή υδρόβιων πτηνών. (Todd 1979.)\nKelly Johnson (συγγραφέας), Fresno City College, Carl Johansson (επιμέλεια), Fresno City College.


Πώς να πάρει το Iron χρειάζεστε για την πρόληψη της αναιμίας κατά τη διάρκεια της εγκυμοσύνης – AskWomenOnline\nHome » Moms Health » Πώς να πάρει το Iron χρειάζεστε για την πρόληψη της αναιμίας κατά τη διάρκεια της εγκυμοσύνης\nΗ αναιμία στην εγκυμοσύνη είναι κοινή και είναι πιο συχνά προκαλείται από ανεπάρκεια σιδήρου. Ο σίδηρος είναι ένα μέταλλο που χρειάζεται ο καθένας. Οι έγκυες γυναίκες χρειάζονται περισσότερο σίδηρο για ποικίλους λόγους. Ο μεγαλύτερος λόγος είναι ότι ο σίδηρος βοηθά το σώμα σας να κάνει νέο αίμα να μεταφέρει το οξυγόνο και θρεπτικές ουσίες στο μωρό κατά τη διάρκεια της εγκυμοσύνης. Μέχρι το τέλος της εγκυμοσύνης, θα έχετε μια αύξηση 30-50% στο αίμα σας στο σώμα σας από ό, τι όταν ξεκίνησε η εγκυμοσύνη. Η ανάγκη σας για το σίδηρο θα αυξήσει 100% σε σχέση με τις απαιτήσεις σας πριν από την εγκυμοσύνη.\nΠρος το τέλος της εγκυμοσύνης, το μωρό σας θα είναι επίσης αποθήκευση σιδήρου για τους πρώτους έξι μήνες του ή της ζωής. Τα μωρά γενικά δεν παίρνουν πολύ σίδηρο από τη διατροφή της μητέρας τους κατά τη διάρκεια αυτής της περιόδου και εξαρτώνται από τις δικές τους αποθήκες σιδήρου.\nΟ έλεγχος για αναιμία Κατά τη διάρκεια της εγκυμοσύνης\nΕίτε έχετε αυτά τα συμπτώματα της αναιμίας ή όχι, θα συνήθως να ελέγχονται τουλάχιστον δύο φορές κατά τη διάρκεια της εγκυμοσύνης για την αναιμία. Η χρονική στιγμή είναι συνήθως στην αρχή της εγκυμοσύνης και πάλι περίπου 28 εβδομάδων.\nΔοκιμές μεταξύ 24 και 32 εβδομάδων δεν είναι ιδανική, καθώς το σώμα, σε αυτό το σημείο, είχε μόνο ένα μεγάλο κύμα του όγκου του αίματος, και χρειάζεται κάποιο χρονικό διάστημα για όλα τα επίπεδα για να ισορροπήσει.\nΈτσι, εάν είστε δοκιμαστεί κατά τη διάρκεια αυτού του χρονικού πλαισίου και δείχνει ότι είστε αναιμική, ίσως να μην είναι. Ζητήστε να επανελεγχθούν περίπου 34 έως 36 εβδομάδες.\nΠαράγοντες κινδύνου Αναιμία\nΕάν έχετε κάνει δίαιτα για να χάσουν βάρος.\nΑν εγκυμοσύνη σας είναι πιο κοντά από δύο χρόνια διαφορά\nΑν αφαίμαξη έντονα με τις περιόδους σας\nΑν δεν τρώτε τροφές πλούσιες σε σίδηρο\nΑν έχετε δοκιμαστεί χαμηλή ή έχει πει ότι έχετε αναιμία\nΟ καλύτερος τρόπος για να πάρετε το σίδηρο που χρειάζεται είναι από τη διατροφή σας, τα χάπια σιδήρου δεν είναι η απάντηση για όλους. Τα χάπια σιδήρου μπορεί να προκαλέσει διάρροια, δυσκοιλιότητα, στομαχικές διαταραχές, εμποδίζουν το σώμα σας από τη λήψη σε άλλες θρεπτικές ουσίες, και δεν απορροφώνται τόσο εύκολα όσο σιδήρου από τις τροφές. Θα χρειαστεί, επίσης, μέχρι και έξι εβδομάδες για οποιαδήποτε επεξεργασία που χρησιμοποιείτε για να εμφανιστούν, γενικά.\nΑν χρειάζεται συμπληρωματικό σίδηρο, θεωρήστε το από υγρό πηγές, όπως η χλωροφύλλη, Φλώρα-Dix (βιταμίνη), ή βότανα όπως το κίτρινο δεξαμενή. Ιατρός σας μπορεί να σας δώσει περισσότερες πληροφορίες.\nΌντας χαμηλή σε σίδηρο μπορεί επίσης να σας κάνει να αισθάνεστε πιο κουρασμένοι από το φυσιολογικό κατά την εγκυμοσύνη, να σας κάνει πιο επιρρεπή σε ασθένειες και λοιμώξεις, και άλλες πιθανές επιπλοκές.\nΑυτά είναι μερικά από τα κοινά συμπτώματα της αναιμίας κατά την εγκυμοσύνη:\nΑίσθηση κρύο, ιδιαίτερα στα χέρια και τα πόδια\nΣυμβουλές για την πρόληψη Αναιμία στην εγκυμοσύνη\nΥπάρχουν πολλοί τρόποι για να πάρετε περισσότερες σιδήρου στη διατροφή σας. Εδώ είναι μερικές συμβουλές για να βοηθήσει να αυξήσει την απορρόφηση του σιδήρου στη διατροφή σας:\nΑύξηση της βιταμίνης C κατά τη λήψη συμπληρωμάτων\nΜαγειρέψτε με το χυτοσίδηρο\nΑποφύγετε την υπερβολική πίτουρο\nΚάντε ένα σημείο για να ενσωματώσει τα τρόφιμα που είναι ιδιαίτερα πλούσια σε σίδηρο, όπως:\nΠράσινα φυλλώδη λαχανικά όπως το μπρόκολο, το σπανάκι, χόρτα, λάχανο, και bok choy\nΘα χρειαστείτε σίδηρο για το υπόλοιπο της ζωής σας? ο καθένας χρειάζεται σίδηρο. Πρόληψη ή τη θεραπεία της αναιμίας θα σας κάνει να αισθανθείτε καλύτερα και πιο υγιεινά σε όλη τη ζωή σας. Θα ήθελα να βρω έναν τρόπο που σας βοηθά να πάρετε σιδήρου σας μέσω της διατροφής όποτε είναι δυνατόν.\nPrevious Previous post: Hur får Iron du behöver förhindra anemi under graviditeten\nNext Next post: Як отримати Iron вам потрібно запобігти анемію під час вагітності


DailyPharmaNews.gr Κώστας Λουράντος: Τουλάχιστον εξοργιστική η προσφυγή των ιδιωτικών φαρμακαποθηκών στο ΣτΕ κατά της απαγόρευσης των εξαγωγών\nΚώστας Λουράντος: Τουλάχιστον εξοργιστική η προσφυγή των ιδιωτικών φαρμακαποθηκών στο ΣτΕ κατά της απαγόρευσης των εξαγωγών\nΗ ανάρτηση προκάλεσε τη σφοδρή αντίδραση του ΓΓ του Συλλόγου Φαρμακαποθηκαρίων κ. Θεόδωρου Σκυλακάκη ο οποίος και εξήγησε τους λόγους της προσφυγής\nΤην έντονη αντίδραση του προέδρου του Φαρμακευτικού Συλλόγου Αττικής κ. Κώστα Λοράντου προκάλεσε η είδηση ότι ο Πανελλήνιος Σύλλογος Φαρμακαποθηκαρίων προσέφυγε στο Συμβούλιο της Επικρατείας κατά του μέτρου της απαγόρευσης των εξαγωγών που έχει επιβάλλει ο Εθνικός Οργανισμός Φαρμάκων.\nΟ κ. Λουράντος σε ανάρτησή του στο facebook καλεί ουσιαστικά τον ΕΟΦ να πάρει θέση για το θέμα, σημειώνοντας ότι πρόκειται για μία προσφυγή εναντίον ενός μέτρου που αποσκοπεί στην προστασία της δημόσιας υγείας. Υπενθυμίζει δε τις ευθύνες των φαρμακαποθηκών για «τη μέθοδο της σκούπας» την οποία επικαλούνται στην προσφυγή τους σημειώνοντας ότι οι φαρμακευτικές μέσα από όλα αυτά θα οδηγηθούν σε υποεφοδιασμό της ελληνικής αγοράς με αποτέλεσμα οι φαρμακαποθήκες να μη βρίσκουν φάρμακα όχι για εξαγωγές αλλά ούτε για τους πελάτες τους στην Ελληνική αγορά, τα φαρμακεία.\nΣτην ανάρτησή του με τίτλο «Στο ΣτΕ για τις παράλληλες εξαγωγές τους...» ο κ. Λουράντος αναφέρει τα εξής:\n«Προσέφυγαν λοιπόν στο ΣτΕ οι ιδιωτικές φαρμακαποθήκες εναντίον του Ε.Ο.Φ για την απαγόρευση των παράλληλων εξαγωγών σε φάρμακα που λείπουν από την αγορά....\nΔεν γνωρίζω τι άλλο θα μπορούσε να κάνει ο Ε.Ο.Φ, όταν οι ίδιες φαρμακοποθήκες δικαιολογούν τις εξαγωγές τους ως μέσον βιοπορισμού και επιβίωσης, αλλά το να προσφεύγουν ουσιαστικά εναντίον ενός μέτρου που αποσκοπεί στην αντιμετώπιση των ελλείψεων και την προστασία της δημόσιας υγείας, είναι τουλάχιστον εξοργιστικό!\nΌσον αφορά την μέθοδο της "σκούπας" που αναφέρεται στην προσφυγή, οι ίδιοι δεν είναι αυτοί που την χρησιμοποιούν στεγνώνοντας την αγορά ; Ή μήπως θα έπρεπε ο Ε.Ο.Φ να κάνει τα ... "στραβά μάτια" για να κερδίζουν εις βάρος της επάρκειας των φαρμάκων για τους Έλληνες πολίτες;\nΕίπαμε να εξάγουν ... αλλά μόνο όσα περισσεύουν στο τέλος κάθε μηνός. Γιατί οι πολυεθνικές βιομηχανίες φαρμάκων, που δεν θέλουν τις παράλληλες εξαγωγές, μέσω των οποίων βλέπουν τα φάρμακα που προορίζονται για την Ελλάδα (με πολύ χαμηλές τιμές) να ... βρίσκονται σε ξένες χώρες, στις οποίες πουλάνε με ακριβότερες τιμές χαλώντας την ... "πιάτσα", θα αρχίσουν σιγά σιγά να υποεφοδιάζουν την Ελληνική αγορά (ήδη το κάνουν).\nΚαι στο τέλος οι φαρμακαποθήκες δεν θα βρίσκουν φάρμακα όχι μόνο για τις εξαγωγές τους, αλλά ούτε για τους πελάτες τους στην Ελληνική επικράτεια, που είναι τα φαρμακεία.\nΜπορεί οι παράλληλες εξαγωγές να είναι νόμιμες ... αλλά ό,τι είναι νόμιμο δεν σημαίνει πως είναι και ηθικό...».\nΤο DailyPharmaNews επικοινώνησε με την πρόεδρο του Πανελλήνιου Συλλόγου Φαρμακαποθηκαρίων κ. Ειρήνη Μακράκη η οποία λόγω του γενικού blackout στην Κρήτη και των δυσκολιών που αυτό επέφερε στην πρόσβασή της στο διαδίκτυο δεν είχε εικόνα για την αντίδραση του κ. Λουράντου στην προσφυγή του Συλλόγου στο ΣτΕ και της ήταν αδύνατο και λόγω της αναστάτωσης να τοποθετηθεί. Επιφυλάχτηκε να το κάνει σε δεύτερο χρόνο παραπέμποντας ωστόσο στα όσα ειπώθηκαν στο στρογγυλό τραπέζι με θέμα «Γιατί δεν έχουμε φάρμακα; Ευθύνες, λύσεις και προτάσεις» το οποίο πραγματοποιήθηκε το Σαββατοκύριακο στο πλαίσιο του HellasPharm.\nΕπικοινωνώντας αμέσως μετά μαζί μας ο Γενικός Γραμματέας του Συλλόγου κ. Θεόδωρος Σκυλακάκης χρησιμοποίησε ακριβώς αυτά τα οποία ειπώθηκαν στο HellasPharm ως επιχείρημα εναντίον του κ. Λουράντου, απαντώντας στην ανάρτησή του.\n«Καταρχάς ως Σύλλογος χαιρόμαστε ιδιαιτέρως που ο κ. Λουράντος αναγνωρίζει πλέον τη “μέθοδο της σκούπας” την οποία μέχρι πέρσι διέψευδε μετά βδελυγμίας. Είναι μία κατάκτηση αυτή. Κατά δεύτερον ασφαλώς και στη “μέθοδο της σκούπας” συμμετέχουν κάποιες φαρμακαποθήκες, προφανώς όμως συμμετέχουν και κάποια φαρμακεία που πουλάνε σε αυτές τις φαρμακαποθήκες. Για τα φαρμακεία αυτά μίλησε και ο ίδιος ο κ. Λουράντος και σε σύσκεψη στην οποία εγώ ήμουν παρών στον ΕΟΦ και την Κυριακή που μας πέρασε από το βήμα του HellasPharm, της έκθεσης που διοργανώνει ο ΦΣΑ, λέγοντας μας ότι “ασφαλώς και θα του πουλήσω, εάν έρθει ένας τσαντάκιας με μετρητά”. Αυτό μας είπε ο ίδιος ο κ. Λουράντος. Λοιπόν είναι χαρακτηριστικό του πόσο έχει χαθεί το “μέτρο” για τον συγκεκριμένο άνθρωπο, ότι θεωρεί κάτι νόμιμο, μη ηθικό και παράλληλα κάτι εξόχως παράνομο το θεωρεί ηθικό. Δεν περιμέναμε τίποτα διαφορετικό από έναν άνθρωπο ο οποίος κατά καιρούς έχει μετατρέψει τα φαρμακεία σε εκλογικά κέντρα όλων των κομμάτων του δημοκρατικού τόξου. Δεν περιμέναμε κάτι διαφορετικό. Οι απόψεις του κ. Λουράντου μεταβάλλονται ανάλογα με τα συμφέροντά του, τα μικροπροσωπικά του συμφέροντα.\nΚαι για να ολοκληρώσω, εμείς προσφύγαμε κατά της αποφάσεως του ΕΟΦ για δύο συγκεκριμένους λόγους. Η απόφασή του καταρχάς δεν έχει καμία μεθοδολογία υποστηρικτική από πίσω της. Στηρίζεται σε κάποιες γενικές και αόριστες καταγγελίες περί ελλείψεων. Ατό είναι το πρώτο. Και δεύτερον, εγώ προσωπικά ως Θόδωρος Σκυλακάκης δεν αντιλαμβάνομαι πως προστατεύεται η δημόσια υγεία όταν απαγορεύεις την εξαγωγή ενός προϊόντος που έχει είκοσι γενόσημα στην ελληνική αγορά. Την μπράντα προστατεύεις, όχι τη δημόσια υγεία. Είναι άλλο πράγμα η προστασία της εταιρείας του Σκυλακάκη –για να μη λέω ονόματα πολυεθνικών- και άλλο πράγμα η δημόσια υγεία.\nΑυτά είναι “ψιλά γράμματα” για τον κ. Λουράντο. Ο κ. Λουράντος έχει εκλογές φέτος τις οποίες απ’ ό,τι μαθαίνω δεν έχει και τις καλύτερες ελπίδες να τις κερδίσει, είναι λογικό να θέλει να “χτίσει” πελατεία».\nΤο DailyPharmaNews επικοινώνησε και με την Ομοσπονδία Συνεταιρισμών Φαρμακοποιών Ελλάδος (ΟΣΦΕ) ζητώντας της να τοποθετηθεί για την κίνηση αυτή του Πανελλήνιου Συλλόγου Φαρμακαποθηκαρίων.\nΗ απάντηση ήταν ότι «δεν θέλουμε να σχολιάσουμε τις δράσεις ενός άλλου συλλογικού φορέα, στην προκειμένη περίπτωση των ιδιωτικών φαρμακαποθηκών. Θεωρούμε ότι είναι υπαρκτό το πρόβλημα των ελλείψεων στη φαρμακευτική αγορά. Θεωρούμε επίσης ότι η αγορά αυτή δεν μπορεί να είναι αυτορυθμιζόμενη άρα ορθά η Πολιτεία ανιχνεύει προβλήματα και βάζει περιορισμούς όταν και όποτε χρειάζεται και εμείς σεβόμαστε και ακολουθούμε τις εντολές που πηγάζουν από τα αρμόδια όργανα της πολιτείας, στη συγκεκριμένη περίπτωση από τον Εθνικό Οργανισμό Φαρμάκων».


ΣΑΒΒΙΔΗ, ΞΕΡΕΙΣ ΤΟΝ ΠΑΟΚ ΤΟΥ ΚΟΥΔΑ; | Apodytiriakias.gr\nΣΑΒΒΙΔΗ, ΞΕΡΕΙΣ ΤΟΝ ΠΑΟΚ ΤΟΥ ΚΟΥΔΑ;\nΤον ρωτάς «ποιος είσαι;». Σου απαντάει «ο κανένας». Σου λέει «αυτός είμαι, ίδιος με τον άλλον».\nΚι όμως! Ο έτσι είναι κάποιος. Και δεν το ξέρει. Έχει μία καταγωγή. Μία ταυτότητα. Ένα DNA διαφορετικό. Να, που δεν το γνωρίζει. Μιλάμε για τον ΠΑΟΚ.\nΟ αποδυτηριάκιας, σαν αθλητικός συντάκτης, το 1970, πριν ακόμα φορέσει την ΕΠΩΝΥΜΙΑ του Αποδυτηριάκια, ήταν ο μόνος δημοσιογράφος που υπέγραφε κατά της παραμύθι φούρναρης «ελληνοποίησης» αλλοδαπής μαρίδας ποδοσφαιριστών από τη Νότιο Αμερική.\nΟ ΠΑΟΚ ήταν η ΜΟΝΗ ελληνική ομάδα που αρνιόταν να πάρει απ’ έξω έστω κι έναν μαϊμού Έλληνα, που αντιστάθηκε στο διαρκές σκάνδαλο, μάλιστα επί δικτατορίας, και είχε καταφύγει στο Συμβούλιο της Επικρατείας. Τότε συναντήθηκαν οι δρόμοι μας με τον ΠΑΟΚ.\nΕποχή που ο ΠΑΟΚ, όπως όλες οι ομάδες, ήταν ακόμα σωματεία, όχι εταιρείες. Η μετατροπή του συλλόγου σε επιχείρηση δεν αφορά τους παοκτσήδες που διατηρούν την ίδια χημεία με την ομάδα. Με τον ΠΑΟΚ που κρατάει αυτές τις ρίζες, αυτή τη ψυχή.\nΚι εγώ αν ήμουν Δώνης, Στέφενς δεν θα ήθελα τον Γκαρσία, έναν βετεράνο. Ποιοι, όμως, είναι οι Δώνηδες, Στέφενς; Είναι οι επαγγελματίες που κανείς στον ΠΑΟΚ δεν τους είπε ότι ο Γκαρσία, και ΜΟΝΟΝ ο Γκαρσία, αυτός ο ξένος, παραπέμπει στην ομάδα του Κούδα και του Σαράφη, του Παρίδη και του Τερζανίδη, του Ασλανίδη και του Ιωσηφίδη.\nΔεν παλάβωσαν οι οπαδοί που με τον Ουρουγουανό ξαναζωντάνεψε η παοκτσήδικη ψυχή τους. Μ’αυτόν τον αλανιάρη, αναρχικό, αντισυμβατικό, αντικαθεστωτικό, αυτόν τον λεβένταρο Πάμπλο Γκαρσία.\nΟ γενετικός οπαδισμός του παοκτσή λες και κτίστηκε ακούγοντας ινδιάνικες και τσιγγάνικες μουσικές. Και απειλήθηκε να αλλοτριωθεί όταν την ομάδα την πήραν οι καλοί και άγιοι Μπατατούδηδες, Γούμενοι, Σαββίδηδες, αλλά άσχετοι με τον ΠΑΟΚ της λαϊκής φαντασίωσης.\nΓκαρσία και οπαδική ιδιαιτερότητα του ΠΑΟΚτσή


Για τρίτη συνεχή χρονιά θα λειτουργήσει στο Ωραιόκαστρο αγγλόφωνο Summer Fun Karao (καλοκαιρινή διασκέδαση) με πλούσιο εκπαιδευτικό και ψυχαγωγικό πρόγραμμα για παιδιά από 6-17 χρονών, ανεξάρτητα από το που μαθαίνουν αγγλικά.\nΠριν ή μετά τις οικογενειακές διακοπές ή την κατασκήνωση, η πρότασή μας αποτελεί την ιδανική λύση για την καλοκαιρινή, δημιουργική και ξένοιαστη ενασχόληση των παιδιών.\nΤο πρόγραμμα πραγματοποιείται στις ιδιόκτητες εγκαταστάσεις των κέντρων Καραογλάνη όπου υπάρχουν μεγάλοι και άνετοι χώροι δραστηριοτήτων και φαγητού καθώς και περιφραγμένος, περιβάλλων χώρος με γκαζόν και κήπο. Επίσης, σε όλες τις τοποθεσίες φυσικού κάλλους του Ωραιοκάστρου αλλά και των γειτονικών περιοχών τις οποίες τα παιδιά εξερευνούν και απολαμβάνουν.\nΤο πρόγραμμα είναι πρότυπο, ειδικά φτιαγμένο από τη συγγραφική-ερευνητική ομάδα του σχολείου μας και εργάζονται σ’αυτό παιδαγωγοί διάφορων ειδικοτήτων. Περιλαμβάνει θεατρικό παιχνίδι, έρευνα μέσω internet, περιβαλλοντικές εξερευνήσεις και εκδρομές, κολύμπι σε πισίνα, χορό, προγράμματα οικολογικού και πολιτισμικού περιεχομένου καθώς και επαφή με την κλασική και μοντέρνα τέχνη.\nΕίναι μία καταπληκτική ευκαιρία για τα παιδιά:\n-να περάσουν ένα δημιουργικό καλοκαίρι\n-να ευαισθητοποιηθούν πολιτισμικά, περιβαλλοντικά και αισθητικά\n-να καλλιεργήσουν την αγγλική γλώσσα που όλα μαθαίνουν\n*Μπορείτε να διαλέξετε εβδομαδιαίο ή δεκαπενθήμερο πρόγραμμα


Εγγραφές Ελληνικά | website\nΟι εγγραφές για τη σχολική χρονιά 2021-22 έχουν ανοίξει τόσο για τα ομαδικά όσο και για τα ατομικά μαθήματα. Παρακαλώ όπως διαβάσετε προσεκτικά όλες τις πληροφορίες πιο κάτω καθώς και τους κανονισμούς λειτουργίας τη σχολής. Κατά την εγγραφή σας θα πρέπει να συμφωνήσετε στους κανόνες που παρατίθονται πιο κάτω.\nΌλα τα ομαδικά μαθήματα είναι για μέχρι 5 άτομα. Εάν εγγραφείτε σε κάποιο τμήμα που δεν υπάρχει διαθεσιμότητα, θα επικοινωνήσουμε μαζί σας για να σας ενημερώσουμε για τη διαθεσιμότητα που υπάρχει σε άλλα τμήματα.\nΤα παιδιά που συμμετέχουν στα τμήματα μουσικής προπαιδείας θα πρέπει να αγορασουν τα δικά τους μουσικά όργανα, για λόγους προστασίας μετάδοσης του ιού covid19. Θα σας δώσουμε περισσότερες πληροφορίες κατά την εγγραφή σας.\nΠολιτική εγγραφών και διδάκτρων.\nΑυτή τη χρονιά το κόστος εγγραφής θα είναι 15 ευρώ για κάθε οικογένεια. Όλα τα δίδακτρα υπολογίζονται χρονιαία και διαιρούνται σε 10 μηνιαίες δόσεις, συμπεριλαμβανομένων όλων των δημόσιων αργίων και των διακοπών Χριστουγέννων και Πάσχα. Η μηνιαία δόση είναι σταθερή, δεν μπορεί να αλλάξει και πληρώνεται τις πρώτες 7 μέρες κάθε μήνα. Εκπτωση με ποσοστό 10% στο συνολικό ποσό διδάκτρων, δίνεται στις οικογένειες οι οποίες εγγράφουν 2 ή περισσότερα παιδιά.\nΤα δίδακτρα των ατομικών μαθημάτων εκμάθησης οργάνων καθορίζονται από το επίπεδο και από τη διάρκεια των μαθημάτων.\nΤρόποι πληρωμής των διδάκτρων:\nΗ μουσική σχολή AMusEd δέχεται μόνο διαδυκτιακές πληρωμές μέσω των πιο κάτω:\n1. BillMe app (Δείτε πιο κάτω)\n4. Contact pay\n5. Τραπεζικές μεταφορές (Hellenic on BOC)\nBill Me app\nΗ σχολή μας έχει συνεργασία με την εταιρεία Bill Me. 'Οσοι εγγράφονται στη σχολή θα λαμβάνουν ένα email με ένα σύνδεσμο που θα τους οδηγεί στην ιστοσελίδα της εταιρείας Bill Me για να πιστοποιούν τα στοιχεία τους. Μέσω της εφαρμογή ή της ιστοσελίδας Bill Me, μπορείτε να ελέγχετε την κατάσταση πληρωμών σας και να ειδοποιήστε πότε εκδίδεται νέο τιμολόγιο. Μπορείτε να κάνετε τις πληρωμές σας με ασφάλεια μέσω της σελίδας ή της εφαρμογής Bill Me.\nΔείχνοντας κατανόηση για το φορτωμένο καθημερινό πρόγραμμα που έχουν οι γονείς, σας δίνουμε την ευκαιρία μέσω αυτής της εφαρμογής να ενημερώνεστε αυτόματα και να μπορείτε να κάνετε την πληρωμή με άνεση και ηρεμία από το σπίτι σας χωρίς να σας επιβαρύνουμε με ατομικά δελτία και κάρτες πληρωμών των παιδιών. Εσείς, μπορείτε να παρακολουθείτε την κατάσταση πληρωμών σας μέσω από το Bill Me και πλέον δε θα χρειάζεται να ανησυχείτε για καθυστερημένες οφειλές και άλλα.\nΠολιτική ακύρωσης μαθημάτων:\nΤα μαθήματα που χάνονται με υπαιτιότητα μαθητή δεν θα αναπληρώνονται. Μεταφορά των μαθημάτων σε άλλες μέρες εκτός από αυτές που αρχικά συμφωνήθηκαν δεν θα είναι δυνατή. Τα μαθήματα που πιθανόν μπορεί να ακυρωθούν από τους καθηγητές θα αναπληρώνονται την περίοδο διακοπών Χριστουγέννων και Πάσχα και Ιούλιο μήνα.\nΤα μαθήματα τα οποία χάνονται με υπαιτιότητα των μαθητών μπορούν να αναπληρώνονται σε διάστημα ενός μήνα μόνο και εφόσον υπάρχει διαθεσιμότητα σε άλλο τμήμα. Τα μαθήματα τα οποία πιθανόν να χαθούν με υπαιτιότητα του εκπαιδευτικού θα αναπληρώνονται στην περίοδο διακοπών Χριστουγέννων και Πάσχα και κατά το μήνα Ιούλιο.\nΗ ομάδα μας καταβάλει μεγάλη προσπάθεια κάθε χρόνο για να παρέχει ένα πρόγραμμα τάξεων που ανταποκρίνεται στις ανάγκες των μελών μας. Όσο αφορά στις ομαδικές τάξεις, το πιο κάτω είναι το τελικό πρόγραμμα και καμία αλλαγή δεν μπορεί να γίνει αφού στη σχολή γίνονται και άλλα μαθήματα και πρέπει να υπάρχει τέλειος συντονισμός για την ομαλή λειτουργία της σχολής.\nΗ πολιτική ακύρωσης των τάξεων θα εφαρμοστεί με αυστηρότητα αυτή τη χρονιά καθώς οι καθηγητές προγραμματίζουν τα μαθήματα τους με τον καλύτερο δυνατό τρόπο για να παρέχουν ποιοτική εκπαίδευση στους μαθητές μας. Σας ενημερώνουμε ότι η προσπάθεια εφαρμογής οποιασδήποτε αλλαγής στο πρόγραμμα ενός εκπαιδευτικού απαιτεί μεγάλη απώλεια ενέργειας. Η ομάδα μας καταβάλει μεγάλες προσπάθειες για να παρέχει την καλύτερη εκπαίδευση στα μέλη μας και η διατήρηση ενός συγκεκριμένου προγράμματος και ρουτίναςγια όλους τους εκπαιδευτές μας είναι πολύ σημαντική για την ποιότητα των τάξεων μας.\nΣχολίκό έτος 2021 - 2022 (αργίες και διακοπές):\nΗμερομηνίες λειτουργίας σχολής 2021- 2022: 6/9/2021 - 30/6/2022\nΗμερομηνίες που η σχολή θα παραμείνει κλειστή.\n1η Οκτωβρίου: Εθνική Εορτή της Κύπρου\n28η Οκτωβρίου: Ημέρα του ΟΧΙ\n6η Ιανουαρίου: Επιφάνεια\n15η Μαρτίου: Καθαρά Δευτέρα\n25η Μαρτίου: Εθνική Γιορτή Ελλάδας\n1η Απριλίου: Εθνική Εορτή Κύπρου\n21η Ιουνίου: Κατακλυσμός\n23η Δεκεμβρίου - 2α Ιανουαρίου (συμπεριλαμβανομένης)\n21η Απριλίου - 26η Απριλίου (συμπεριλαμβανομένης)\nΠιο κάτω είναι το πρόγραμμα των τάξεων μουσικής προπαίδειας που ξεκινάνε τον Σεπτέμβρη.\nΚάνετε την εγγραφή σας και κρατήστε μία θέση για το Σεπτέμβρη.\nΓια ατομικά μαθήματα μουσικών οργάνων παρακαλείστε όπως επικοινωνήσετε μαζί μας τηλεφωνικώς στο 70009039 ή μέσω email στο info@amusedcy.com.


Διάδρομος X-FIT Air - Med Natural\nΑρχική σελίδα / Όργανα Γυμναστικής / Διάδρομοι Γυμναστικής\nKορυφαίας αντοχής οικιακός διάδρομος.\nΑντικραδασμική προστασία AIRSHOX.\nΝέο μοντέλο Μάιος 2020.\nΠανίσχυρο μοτέρ 3.5HP\nO οικιακός διαδρόμος της X-FIT, που κυκλοφόρησε τον Μάιο του 2020, ονομάζεται AIR και έχει λάβει αυτή την ονομασία από την πρώτη δοκιμή που κάναμε. Η αίσθηση ότι περπατάς στον αέρα σου δημιουργείται από την πρώτη κιόλας δοκιμή. Είναι τόσο μαλακό το δάπεδο, τόσο ισχυρή η αντικραδασμική προστασία με το σύστημα AIRSHOX που εφαρμόζεται σε 14 σημεία σε όλο το μήκος και πλάτος του δαπέδου, που είναι εγγυημένη η ασφάλεια, η άνεση αλλά και η αποτελεσματικότητα της προπόνησης για μεγάλο χρονικό διάστημα.\nΈνα από τα ζητούμενα από την χρήση ενός διαδρόμου είναι η απώλεια βάρους και σωματικού λίπους. Αυτό προϋποθέτει μια ελάχιστη χρονική διάρκεια 45΄βάδισης ή τρεξίματος. Κάτι τέτοιο σε ένα σκληρό δάπεδο θα δημιουργούσε πρόβλημα στα γόνατα και τη μέση, με αποτέλεσμα να διακόπτουμε την προπόνηση στη μέση. Με τον X-FIT AIRμπορούμε να κάνουμε όσο θέλουμε, στην ταχύτητα που θέλουμε, με την ίδια ασφάλεια και με μεγαλύτερη άνεση από ποτέ. Το ισχυρό μοτέρ των 3.5 ίππων είναι ικανό να υποστηρίξει την προπόνηση σου και σίγουρα θα κουραστείς εσύ νωρίτερα από αυτό.\nΕίναι σημαντικό να καταλάβουμε ότι η διαφορά σε έναν διάδρομο είναι πάνω απ΄όλα το συνολικό του βάρος, που έχει να κάνει με την στιβαρότητα και τη δύναμη του. Ο X-FIT AIR με καθαρό βάρος 90 κιλών αποτελεί τη βαρύτερη κατασκευή στην κατηγορία του, κάτι που έχει άμεση επίπτωση στην προπόνηση μας, αφού όση κι αν είναι η ταχύτητα με την οποία κάνουμε, ποτέ δεν θα νιώσουμε την αστάθεια και έλλειψη ισορροπίας που συναντάμε συνήθως σε ελαφρύτερους διαδρόμους, ακόμα και με την ίδια ιπποδύναμη.\nΜε ένα πλήθος διαφορετικών προγραμμάτων, ο X-FIT AIR μας δίνει πολλές επιλογές ώστε το αποτέλεσμα που θέλουμε να έρθει πιο γρήγορα. Ανάλογα με την διάθεση της στιγμής, την φυσική μας κατάσταση, τις ανάγκες και τις απαιτήσεις μας και ανάμεσα στα 64 διαφορετικά προγράμματα θα επιλέξουμε άνετα αυτό που μας ικανοποιεί, δίνοντας μας κάθε φορά και ένα καινούργιο κίνητρο.\nΜε τον X-FIT AIR, την ώρα που περπατάς ή τρέχεις μπορείς να ακούς την αγαπημένη σου μουσική, μέσω της Usb θύρας και των ενσωματωμένων ηχείων ή να συνδέεις το κινητό σου στην ειδική θύρα, ή να βλέπεις την αγαπημένη σου ταινία στο tablet, απλά στηρίζοντας στην ειδική θήκη στην κονσόλα του διαδρόμου.\nMοτέρ: DC 3,5 hp\nΕύρος κλίσης: 15 επίπεδα\nΕύρος ταχύτητας: 1,0 – 20,0 km / h\nΕπιφάνεια ιμάντα: 140 x 51 cm\nΠάχος πλατφόρμας: 1,8 cm\nΔιαστάσεις (ανοιχτός): 180 x 160 x 88 cm\nΔιαστάσεις (κλειστός): 120 x 160 x 88cm\nΟθόνη: 7 πεδία Led\nΣύστημα αποθήκευσης: Σύστημα Easy lift\nΑντικραδασμικό σύστημα: AirShox, 14 ελαστομερή σημεία\nΠρογράμματα: 64 Ενσωματωμένο, Λίπος σώματος, Εγχειρίδιο\nΕνδείξεις οθόνης: Χρόνος, ταχύτητα, κλίση, απόσταση, θερμίδες, πρόγραμμα / πρόγραμμα χρήστη, σωματικό λίπος\nΆλλο: Σύστημα ήχου υψηλής ποιότητας, συσκευή αναπαραγωγής MP3, θύρα USB


Αντετοκούνμπο: Ζητούσα 5 ευρώ από τους συμπαίκτες μου για να πάρω ένα σουβλάκι, δεν είχα να φάω - Magnesia News\nΑρχική ΑΘΛΗΤΙΚΑ Αντετοκούνμπο: Ζητούσα 5 ευρώ από τους συμπαίκτες μου για να πάρω ένα...\nΔημοσιεύθηκε 24/10/2019 13:05\n«Στη Στ’ Δημοτικού συνειδητοποίησα ότι έχω ταλέντο. Υπήρχαν και άνθρωποι δίπλα μου που με έκαναν να το πιστέψω, αλλά δεν θα σου πω ψέματα, ήμουν ‘σκύλος’, θα έκανα οτιδήποτε περνά από το χέρι μου για να αγωνιστώ στο ΝΒΑ. Υπήρχαν μέρες, που έκανα προπονήσεις με το εφηβικό, το ανδρικό και το γυναικείο. Ήμουν όλη μέρα σε ένα γήπεδo. Πολλές φορές μάλιστα κοιμόμουν εκεί, σε ένα μπλε στρώμα, που νομίζω ότι υπάρχει ακόμα» αναφέρει στη συνέχεια ενώ μιλά και για τα πρότυπα του τονίζοντας ότι το σημαντικότερο είναι η μητέρα του.\nΚαι στη συνέχεια προσθέτει: «Kάναμε προπόνηση το πρωί, δεν τρώγαμε, πηγαίναμε παραλία, όλη μέρα στον ήλιο, πάλι δεν τρώγαμε και ξανά απογευματινή προπόνηση. Νηστικοί. Ζητούσαμε 5 ευρώ από τον Νίκο Γκίκα και τον Χρήστο Σαλούστρο (σ.σ. συμπαίκτες και φίλοι από τότε) για να φάμε σουβλάκι. Εκείνη την εποχή τρώγαμε μια φορά τη μέρα και τώρα δεν αντέχουμε αν περάσουν 3 ώρες χωρίς φαγητό».Όσο για το νιώθει πίεση η απάντηση ήταν χαρακτηριστική:\n«Όχι, δεν υπήρχε πίεση. Ο καθένας μπορεί να γράφει και να λέει ό,τι θέλει. Πίεση δεν θα υπάρχει ποτέ για μένα, γιατί από τα 12 έως τα 16 μου δεν είχα να φάω… Αν είχα μεγαλώσει μέσα στα λεφτά και είχα τις ανέσεις από μικρός, θα έλεγα πως τότε ναι, υπάρχει πίεση, αλλά εγώ ήρθα από το τίποτα και έχω φτάσει εδώ που είμαι. Ακόμα και σήμερα να έκοβα το μπάσκετ, θα κοίταζα πίσω και θα έλεγα πως είμαι ο πρώτος Έλληνας και ο δεύτερος Ευρωπαίος που έχει κερδίσει το βραβείο του MVP, ότι έχω βοηθήσει τα αδέλφια μου να φοιτήσουν σε ιδιωτικά σχολεία και ότι έχει ζήσει μια καλή ζωή ο πατέρας μου. Έχω καταφέρει ήδη πολλά στα 25 μου, δεν μπορώ να νιώσω πίεση».Όσο για τις προσδοκίες για την Εθνική στο παρκέ της Κίνας, ανέφερε: «Σίγουρα είχαμε μια ομάδα που θα μπορούσε να διεκδικήσει μετάλλιο, αλλά εγώ ως Γιάννης δεν έδωσα υποσχέσεις, ούτε είπα πως έχουμε την καλύτερη ομάδα στον κόσμο. Όλοι δώσαμε τον καλύτερό εαυτό. Τα media και ο κόσμος δημιούργησαν αυτό το κλίμα». Τι δεν πήγε καλά, όμως; Τι δεν διαχειρίστηκε σωστά το προπονητικό τιμ;«Δεν μπορώ να το κρίνω εγώ αυτό. Δουλειά μου είναι να μπω στο γήπεδο και να κάνω αυτό που ξέρω. Η διαχείριση είναι δουλειά του επιτελείου. Εγώ αυτό που ξέρω είναι ότι το Παγκόσμιο ήταν μια εμπειρία για μένα. Μπορεί να μην ήταν καλή, αλλά με έκανε καλύτερο».


Πώς ένα χρυσό συμβόλαιο στο Ιράκ έγινε καταλύτης για την AUKUS – Makeleio.gr\nHomeΕΠΙΚΑΙΡΟΤΗΤΑΠώς ένα χρυσό συμβόλαιο στο Ιράκ έγινε καταλύτης για την AUKUS\nΗ συμμαχία AUKUS, έχει τρία επίπεδα που πρέπει να αναλυθούν προσεκτικά. Πρώτον ποιοι είναι οι πραγματικοί λόγοι που στοχεύουν την Κίνα. Δεύτερον, γιατί επέλεξαν να ξεκινήσουν με την ταπείνωση της Γαλλίας. Τρίτον, γιατί όλο αυτό αφορά άμεσα στην Ελλάδα! Εκτός του πρώτου επιπέδου που έχει υπεραναλυθεί, αισθάνομαι ότι τα υπόλοιπα δύο δεν έχουμε ξεκινήσουμε καν να τα συζητάμε! Σ’ αυτό το άρθρο θα ασχοληθώ με το δεύτερο επίπεδο και στο επόμενο με το τρίτο.\nΗ AUKUS είναι η συμμαχία των Αγγλοσαξόνων που ουσιαστικά δεν έσβησε ποτέ. Η βασίλισσα της Αγγλίας θεωρείται βασίλισσα σε όλη την Κοινοπολιτεία, άρα και στην Αυστραλία και στον Καναδά! Γιατί άφησαν έξω τον Καναδά στην παρούσα φάση; Μάλλον, γιατί βρίσκεται σε προεκλογική περίοδο και δεν θα ήθελαν με τίποτα να ενισχύσουν τις αποσχιστικές τάσεις των γαλλόφωνων στην επαρχία Laval. Αλλά και γιατί ο Καναδάς αποτελεί την ζωοποιό δύναμη των ΗΠΑ σε πολλούς τομείς της Αγοράς.\nΜπορούν οι Αγγλοσάξονες να τιμωρούν την Γαλλία, μια χώρα που έχει μεγάλη διείσδυση στον Καναδά και πάνω απ’ όλα ακύρωσε το μεγάλο συμβόλαιο της με την Ρωσία το οποίο προέβλεπε ναυπήγηση δύο ελικοπτεροφόρων πλοίων Mistral; Μόνο ένας τρελός θα ξεκινούσε τέτοια σύγκρουση με την Γαλλία, γιατί θέλει να κάνει πόλεμο με την Κίνα! Η AUKUS σαφώς στοχεύει την Κίνα. Τι ήταν όμως αυτό που έκανε τους Αγγλοσάξωνες να ρισκάρουν, τις ισορροπίες στον Καναδά, στην Ευρώπη και στον Ινδο-Ειρηνικό, ταπεινώνοντας την Γαλλία; Γιατί δεν επέλεξαν έναν άλλον τρόπο να ενισχύσουν την πολεμική μηχανή της Αυστραλίας, χωρίς να πειράξουν το χρυσό συμβόλαιο των Γάλλων;\nΗ απάντηση βρίσκεται 13.107 χιλιόμετρα βορειοδυτικά του Σύδνεϋ και είναι θαμμένη κάτω από τις λάσπες άγνωστων περιοχών του Ιράκ, όπως το Ratawi, η Basrah, η Rumaila και η West Qurna! Ποιοι κατέχουν τα πεδία υδρογονανθράκων στο Ιράκ; Κυριαρχεί η εντύπωση ότι είναι οι Αμερικανοί που κατέχουν τις πετρελαιοπηγές. Αυτό δεν ανταποκρίνεται στην αλήθεια. Μερίδια σε πετρελαϊκά πεδία του Ιράκ έχουν όλοι. Αμερικάνοι, Ρώσοι, Κινέζοι, Ινδοί, Ινδονήσιοι, Καταριανοί, Ιάπωνες κ.α.\nΠριν 100 χρόνια ήταν ένας Βραζιλιάνος που τα ανακάλυψε (πρόγονος της Petrobras) και οι Γάλλοι (με τον πρόγονο της Total). Και ενώ η επέμβαση των Αμερικανών στο Ιράκ οδηγεί σε αυτοματισμούς του τύπου, “αφού οι Αμερικανοί έκαναν τον πόλεμο για το πετρέλαιο, άρα αυτοί θα έχουν και τις πετρελαιοπηγές”, αυτό ουδέποτε ίσχυσε. Μετά τον Β’ Παγκόσμιο Πόλεμο κατάφεραν και έδιωξαν τους Γάλλους από το Ιράκ. Εκεί είχαν πετρελαιοπηγές σχεδόν οι πάντες, πλην των Γάλλων.\nΟι ιδιοκτήτες κοιτασμάτων\nΗ διαφθορά στο Ιράκ καθώς και η αδυναμία του να πληρώνει τα τέλη και τις υποχρεώσεις του προς τους παραγωγούς που είχαν συμβόλαια εξόρυξης μαζί του, δημιούργησαν εκρηκτικό κλίμα με αρκετές supermajor εταιρίες να εκβιάζουν ότι θα φύγουν. Πρώτη η Royall Dutch Shell άρχισε τις απειλές για να ακολουθήσει ο συνεταίρος της, η ExxonMobil, ότι θα εγκαταλείψει ακόμα και το τεράστιο πεδίο West Qurna όπου κυριαρχούσε. Αλλά η Exxon έφευγε μένοντας! Ας ρίξουμε μια ματιά λοιπόν ποιοι ήταν οι ιδιοκτήτες των κοιτασμάτων του Ιράκ:\nΓιατί διαμαρτύρονται άραγε οι Αγγλοσάξονες; Στο θηριώδες πεδίο της Rumaila, δεν ήταν οι Άγγλοι και οι Γερμανοί με την ΒP που ως διαχειρίστριες εταιρίες έβαλαν σχεδόν ισότιμα την κινεζική Petrochina με ποσοστό 46.6%; Στο τεράστιο WestQurna-1 δεν ήταν η αμερικανική ExxonMobil που έβαλε τους Κινέζους ισότιμα με 32,7%; Στο WestQurna-2 που πέρασε από μια ντουζίνα χέρια πριν καταλήξει στην ρωσική Lucoil, γιατί δεν διαμαρτυρήθηκε κανείς όταν απέκτησε το 25% η καταριανή NOC; Μήπως γιατί στέλεχος της NOC είναι μέλος του Δ.Σ. του ρωσικού γίγαντα Rosneft όπου προεδρεύει ο Γερμανός καγκελάριος Γκέρχαρντ Σρέντερ και κάμφθηκαν όλες οι αντιστάσεις;\nΓια να καταλάβει κάποιος το μέγεθος της επένδυσης, μόνο από ένα πεδίο στο νότιο Ιράκ (από τα δεκάδες εκεί), αυτό της Rumaila παράγεται ημερησίως 1,5 εκατ. βαρέλια πετρελαίου. Για να έχουμε μέτρο σύγκρισης, ολόκληρη η Λιβύη μπορεί δυνητικά να παράγει στην καλύτερη των περιπτώσεων σήμερα 1,25 εκατ. βαρέλια την ημέρα. Κακώς σήμερα οι Αμερικάνοι παραπονιούνται για την είσοδο των Κινέζων στο Ιράκ και απειλούν θεούς και δαίμονες. Αυτοί που έβαλαν τους Κινέζους στο Ιράκ ήταν τα μεγαθήρια των Αγγλοσαξόνων, BP, Shell και ExxonMobil, πουλώντας τους μερίδια. Και ενώ όλοι έφευγαν χωρίς όμως να φεύγουν, το Ιράκ απέκτησε σοβαρό πρόβλημα με την κρίση του 2020.\nΠροκειμένου να αποφύγει το κραχ, ο Ιρακινός πρωθυπουργός, σε συνάντησή με τον Μπάιντεν, του ζήτησε να παρέμβει έτσι ώστε όταν φύγει η Exxon να πάρει την θέση της κάποια άλλη αμερικανική εταιρία, δείχνοντας την Chevron. Ο Αμερικανός πρόεδρος ούτε δέχτηκε να το κουβεντιάσει μιας και το Ιράκ δεν είχε εξοφλήσει τα χρωστούμενα τέλη προς τις ΗΠΑ.\nΗ προαναγγελθείσα αποχώρηση των Αμερικανών από το Αφγανιστάν άνοιξε την όρεξη των Κινέζων, να πάρουν την θέση τους και στο Ιράκ, επιβάλλοντας μια παντοκρατορία από το Αφγανιστάν και τις πρώην σοβιετικές Δημοκρατίες της Κεντρικής Ασίας ως τον Περσικό Κόλπο! Ενώ, λοιπόν, στο Ιράκ έπαιζαν όλοι, απουσίαζε η γαλλική TOTAL, επειδή προφανώς δεν την ήθελαν στα πόδια τους.\nΗ πρώτη εμφάνιση της Total στο Ιράκ γίνεται με τρόπο έμμεσο. Όταν οι Kαταριανοί δημιούργησαν την NOC, στο joint venture σχήμα, μπήκε με 30% η Total. Αυτό το γνωρίζουν ελάχιστοι. Η εμφάνιση των Γάλλων έστω και έμμεσα, είχε τις ευλογίες του Ιράν και του Κασέμ Σολεϊμανί! Ο Σολεϊμανί, ως αρχηγός των Δυνάμεων Kuds, είχε αναπτύξει δράση σε Συρία και Ιράκ. Προσπαθούσε να διώξει από το Ιράκ τους Αμερικανούς και να δώσει τα κοιτάσματα σε Ρώσους, Κινέζους και Γάλλους!\nΣτόχος του ήταν να διώξει όλους τους Δυτικούς πλην των Γάλλων. Κάτι που δεν άρεσε καθόλου σε κανέναν, ούτε καν στον Ιρανό πρόεδρο! Η δολοφονία Σολεϊμανί από τις ΗΠΑ επί Τραμπ, έφερε κύματα λαϊκών αντιδράσεων σε Ιράν και Ιράκ όπου ήταν ιδιαίτερα αγαπητός! Και παρά τις υποσχέσεις αντεκδίκησης, οι Ιρανοί, δεν προέβησαν, ποτέ, σε σοβαρά αντίποινα. Όσο για τους υπόλοιπους, μάλλον ανακουφίστηκαν με την εκτέλεσή του και οι μόνοι οι οποίοι εξέφρασαν την λύπη τους και την δυσφορία τους σε κοινή τους ανακοίνωση, ήταν οι πρόεδροι Πούτιν και Μακρόν.\nΤο συμβόλαιο των Γάλλων και η AUKUS\nΕίναι προφανές, ότι τόσο ο Σολεϊμανί όσο και άλλοι εργάστηκαν να επαναφέρουν τους Γάλλους στο Ιράκ μετά από απουσία ενός αιώνα περίπου, πράγμα που καθυστέρησε με την δολοφονία Σολεϊμανί. Μετά και την άρνηση Μπάϊντεν στον Ιρακινό πρρωθυπουργό για αντικατάσταση της Exxon, και τα τεκταινόμενα στο Αφγανιστάν, οι Γάλλοι φαίνεται ότι βγήκαν ευκαιρία και έπεισαν τους Ιρακινούς ότι μπορούν να τους σώσουν.\nΈτσι, μέσα στον Αύγουστο κι ενώ στο Αφγανιστάν επικρατούσε εκρηκτικό κλίμα, κατόρθωσαν και πήραν ένα χρυσό συμβόλαιο. Βλέποντας οι Ιρακινοί το Αφγανιστάν να καταρρέει και φοβούμενοι ότι μπορεί να έχουν την ίδια τύχη, δέχτηκαν μια τεράστια επενδυτική πρόταση από τους Γάλλους. Ένα συμβόλαιο τεσσάρων επιπέδων, το οποίο μπορεί επίσημα να αποτιμάται στα 27 δισ. δολάρια, αλλά η αξία του ξεπερνά τα 100 δισ. σε βάθος 25ετίας. Γάλλοι και Ιρακινοί ήταν τόσο βιαστικοί που μάλιστα υπέγραψαν την συμφωνία γρήγορα, στις 5 Σεπτεμβρίου, ημέρα Κυριακή. Τα νέα μαθεύτηκαν αστραπιαία όταν ο Ιρακινός πρωθυπουργός ανακοίνωσε τις τέσσερις βασικές πτυχές της συμφωνίας:\nΑνάπτυξη του Πεδίου Ratawi με στόχο τα 200.000 βαρέλια την ημέρα και έγκριση για παραγωγή 600 εκατ. κυβικών ποδιών ημερησίως σε φυσικό αέριο (mcf/d)!\nΈγκριση για επεξεργασία φυσικού αερίου από τα παραπλήσια πεδία, WestQurna-2, Luhais, Majnoon και Tuba, ανεξάρτητα του ιδιοκτησιακού τους καθεστώτος!\nΈγκριση για πρόγραμμα προμήθειας θαλασσινού νερού ύψους 4 δισ., που χωρίς αυτό δεν μπορούν να προχωρήσουν οι εξορύξεις νέων κοιτασμάτων σε όλο το νότιο Ιράκ. Κάτι που καθυστερούσε τους Ιρακινούς επί δεκαετία γιατί ουδείς αναλάμβανε το κόστος του.\nΚατασκευή σταθμού ηλιακής ενέργειας ισχύος 1GW, το οποίο θα ενισχύσει την εγκατεστημένη βάση σε ΑΠΕ που έχει η χώρα και θα την κρατήσει κοντά στα πρότυπα της συμφωνίας του Παρισιού.\nΕπενδύσεις σε έργα υποδομών, κτηρίων και πολιτισμού.\nΗ Γαλλία, μέσω της Total, ουσιαστικά αναλαμβάνει τον ρόλο του αρχηγού των κοιτασμάτων σε μια εποχή που το πετρέλαιο είναι κοντά στα 75 και το φυσικό αέριο χτυπά τιμές-ρεκόρ κοντά στα 5,5 δολάρια. Και φέρνει την Γαλλία, πολύ κοντά στους Κινέζους και στους Ρώσους. Αντιλαμβάνεστε λοιπόν ότι η εξέλιξη αυτή, δεν ήταν αναμενόμενη από τις ΗΠΑ και την Βρετανία, οι οποίες πνέουν μένεα κατά της Γαλλίας και του Ιράκ. Διότι πτωχευμένες πετρελαϊκές χώρες, όπως το Ιράκ, η Λιβύη και η Βενεζουέλα, επέτρεψαν την άνοδο των ΗΠΑ ως πρώτη πετρελαιοπαραγωγό χώρα διεθνώς. Και πάνω από όλα, η επένδυση αυτή επιτρέπει στην Κίνα να παίξει δυνατά το χαρτί της προμήθειας φθηνών υδρογονανθράκων που φέτος συναντά προβλήματα!


Μεγάλη ευκαιρία: Επίδομα για λάστιχα αυτοκινήτου - Ποιοι θα πάρουν 200 ευρώ\n7, Ιούλιος, 2022 | 19:43\nΜεγάλη ευκαιρία: Επίδομα για λάστιχα αυτοκινήτου – Ποιοι θα πάρουν 200 ευρώ\nPLUS ΕΙΔΗΣΕΙΣ ΤΩΡΑ - ΤΕΛΕΥΤΑΙΑ ΝΕΑ ΣΗΜΕΡΑ LIVE 21|06|2022\nΑυτοκίνητο: Μπορεί να μην έχουμε χρήματα για βενζίνη και να περιμένουμε τα επιδόματα, ωστόσο ένα ακόμα επίδομα εξετάζεται και αφορά τα… ελαστικά! Όλες οι εξελίξεις στο xristika.gr…\nΗ κουβέντα για «επίδομα ελαστικών», πού τα “καινούρια θα μειώνουν τόσο την κατανάλωση καυσίμου όσο και τις εκπομπές διοξειδίου του άνθρακα”, έχει πέσει στο τραπέζι.\nΟι σκέψεις έχουν να κάνουν με τους ρύπους που εκπέμπει ένα αυτοκίνητο κατά τη χρήση του, τόσο από τα φρένα -από τη φθορά στα τακάκια- όσο και από τα ελαστικά, με την τριβή τους στο οδόστρωμα και την απελευθέρωση μικροσωματιδίων στην ατμόσφαιρα.\nΣύμφωνα με το ιταλικό motori, τον περασμένο Νοέμβριο ο Fabio Bertolotti, ο πρόεδρος του Συνδέσμου Κατασκευαστών Ελαστικών και Πλαστικών «Assogomma» στην Ιταλία, έκανε πρόταση στην ιταλική κυβέρνηση για την εφαρμογή αυτού του είδους των επιδοτήσεων. Ένα μέτρο με διπλή θετική επίδραση αφού η τοποθέτηση «πράσινων» ελαστικών από τις κατηγορίες A και B που μειώνει τις εκπομπές ρύπων και βελτιώνει παράλληλα και την οδική ασφάλεια στους δρόμους για όλους τους χρήστες.\nΣύμφωνα με πηγές η Ιταλία καταναλώνει 40 δισ. λίτρα καυσίμων ετησίως (βενζίνη και πετρέλαιο) και η χρήση ελαστικών κατηγορίας Α ή Β μπορεί να μειώσει αυτή την ποσότητα κατά δύο ολόκληρα δισεκατομμύρια λίτρα. Ως αποτέλεσμα η ετήσια μείωση στις εκπομπές CO2 μπορεί να ανέλθει ακόμη και στα επτά εκατ. τόνους, ενώ κερδισμένη βγαίνει και η τσέπη του καταναλωτή με συνολική μείωση εξόδων πάνω από τέσσερα δισ. ευρώ ανά έτος.\nΤο ύψος της επιδότησης που συζητείται εκεί ανέρχεται στα 200 ευρώ για κάθε σετ (σ.σ.σήμερα στην Ελλάδα το κόστος είναι κοντά στα 350 ευρώ μ.ο.) , ένα ποσό που μπορεί να μειώσει σημαντικά αυτό το έξοδο.\nΑυτοκίνητο: Έτσι θα βρείτε τη φτηνότερη βενζίνη\nΜε την τιμή της βενζίνης να έχει εκτοξευτεί πάνω από τα δύο ευρώ το λίτρο σε όλη την Ελλάδα, οι οδηγοί βρίσκονται αντιμέτωποι καθημερινά με την αγωνία να προμηθευτούν όσο το δυνατόν πιο οικονομικά κάυσιμα.\nΑντί να κάνετε βόλτες με το αυτοκίνητο αναζητώντας την πιο συμφέρουσα τιμή, η λύση βρίσκεται στην πλατφόρμα του υπουργείου Ανάπτυξης «Παρατηρητήριο Τιμών Υγρών Καυσίμων».\nΔείτε πώς μπορείτε να μαθαίνετε τις τιμές στα πρατήρια των περιοχών που σας ενδιαφέρουν με λίγα μόνο κλικ:\nΓια το «Παρατηρητήριο Τιμών Υγρών Καυσίμων», μπαίνετε στην ηλεκτρονική διεύθυνση fuelprices.gr.\nΈπειτα, κάνετε κλικ στο πλαίσιο που γράφει «Εάν είστε Καταναλωτής, ψάξτε για πρατήρια, διευθύνσεις, καύσιμα και τιμές σε όλη την Ελληνική Επικράτεια».\nΣτον χάρτη που θα σας εμφανιστεί, κάνετε κλικ στον νομό που σας ενδιαφέρει ή τον επιλέγετε στο σχετικό πλαίσιο.\nΣτη συνέχεια επιλέγετε τον δήμο ή τους δήμους που σας ενδιαφέρουν και ακολούθως:\nΚάνετε κλικ στο Επόμενο\nΣτην επόμενη φόρμα επιλέγετε τον τύπο του καυσίμου που σας ενδιαφέρει και κάνετε κλικ στο «Δεν είμαι ρομπότ» και πάλι στο «Επόμενο».\nΚαι κάπως έτσι – με λίγα κλικ – έχετε τη λίστα:\nμε όλα τα πρατήρια καυσίμων στους δήμους που σας ενδιαφέρουν\nαναλυτικά τις τιμές ανά καύσιμο\nδιεύθυνση πρατηρίου και\nΑυτοκίνητο: Πώς θα κάψετε λιγότερη βενζίνη\nΜε την τιμή βενζίνης και diesel να ανεβαίνει συνεχώς και τις προβλέψεις να είναι ιδιαίτερα δυσοίωνες, η εξοικονόμηση καυσίμων με οικονομική οδήγηση είναι η μόνη λύση για να μειώσουμε τα έξοδα μετακίνησης.\nΟι οδηγοί, πλέον, αναζητούν φθηνότερο κόστος μετακίνησης και αρκετοί στρέφονται στην αγορά μοντέλων διπλού καυσίμου. H τιμή της βενζίνης θα φτάσει στα 2,5 ευρώ το λίτρο μέχρι το τέλος της εβδομάδας ανέφερε το πρωί της Τετάρτης (9/3) ο Πρόεδρος Πανελλήνιας Ομοσπονδίας Πρατηριούχων, Γιώργος Ασμάτογλου κάνοντας την εκτίμηση του, εν μέσω της ενεργειακής κρίσης που επιτείνει η ρωσική εισβολή στην Ουκρανία.\nΠώς όμως μπορούν όμως οι καταναλωτές να προστατεύσουν την τσέπη τους με τις νέες αυτές εξελίξεις; Η μόνη λύση για να εξοικονομήσουμε καύσιμα και να μειώσουμε τα έξοδα μετακίνησης με το αυτοκίνητό μας, είναι η οικονομική οδήγηση.\nΑΥΤΟΚΙΝΗΤΟ ΒΕΝΖΙΝΗ ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΕΙΔΗΣΕΙΣ ΤΩΡΑ ΛΑΣΤΙΧΑ ΝΕΑ\nΚλήρωση ΤΖΟΚΕΡ σήμερα 24/03/2022: Αυτοί είναι οι τυχεροί αριθμοί (ΟΠΑΠ)\nΑργίες 2022: Πότε θα κάτσουμε ξανά – Όλα τα επόμενα τριήμερα της χρονιάς


Markonis Speaking: *BetGhetto Tipsters Championship 2014-2015* - Έναρξη / Κανόνες - Όροι / Δηλώσεις Συμμετοχής / Πλούσια Χρηματικά Έπαθλα\n*BetGhetto Tipsters Championship 2014-2015* - Έναρξη / Κανόνες - Όροι / Δηλώσεις Συμμετοχής / Πλούσια Χρηματικά Έπαθλα\nTo BetGhetto, βρίσκεται στην ευχάριστη θέση να σας παρουσιάσει, τον μεγάλο του Διαγωνισμό για τη σεζόν 2014-15 με την ονομασία *BetGhetto Tipsters Championship*\n*BetGhetto Tipsters Championship*\nΈναρξη διαγωνισμού 1/9/14 ημέρα Δευτάρα - Λήξη διαγωνισμού ημέρα Τελικού του Champions League.\nΔήλωση συμμετοχής μπορεί να κάνει κάθε μέλος του forum μας EΔΩ\nΑπαραίτητος όρος το μέλος να έχει συστηθεί ΕΔΩ και να έχει τουλάχιστον 50 ποστ ή να κάνει 50 νέα ποστ σε διάφορες ενότητες μέχρι το τέλος του διαγωνισμού.\nΔικαίωμα συμμετοχής έχει κάθε ενεργό μέλος του foroum μας, όπως και κάθε νέο μέλος που θα φτιάξει λογαριασμό στο forum μας, με μια απλή εγγραφή.\nΜπορείτε να κάνετε εγγραφή στο forum μας, με μια απλή διαδικασία πατώντας ΕΔΩ\nΣε περίπτωση που κάποιος παλιός ή νέος λογαριασμός, κάνει διπλοεγγραφή κατά τη διάρκεια του διαγωνισμού μας, αυτόματα θα διαγράφεται εντελώς από το forum μας, με όσους λογαριασμούς έχει στη κατοχή του.\nΟι δηλώσεις συμμετοχής θα είναι ανοικτές έως και τις 15/12/14 ημέρα Δευτέρα.\nΤην Τρίτη 16/12/14 οι δηλώσεις συμμετοχής κλειδώνουν για όλους.\nΑρχική μπάνκα 10.000 μονάδες σε κάθε παίκτη.\nΚάθε διαγωνιζόμενος ξεκινάει με 10.000 μονάδες, που θα διαχειριστεί έως τη λήξη του διαγωνισμού.\nΕλάχιστο ποντάρισμα μέσα στην ημέρα οι 300 μονάδες.\nΕαν τις χάσει, έχει δικαίωμα να εξαγοράσει 10.000 μονάδες, στέλνοντας μια paysafecard αξίας 10€.\nΚάθε παίκτης, έχει δικαίωμα να εξαγοράσει 10.000 επιπλέον μονάδες, στέλνοντας μια paysafecard αξίας 10€ όσες φορές θέλει, ακόμα και την τελευταία μέρα του διαγωνισμού.\nΕλάχιστη υποχρέωση κάθε συμμετέχοντα τα 150 πονταρίσματα.\nΕάν κάποιος διαγωνιζόμενος δεν συμπληρώσει τα 150 πονταρίσματα έως και τη λήξη του διαγωνισμού, ακυρώνεται και την θέση του στη βαθμολογία παίρνει ο αμέσως επόμενος.\nΚάθε μέρα θα υπάρχει ανοιχτό ένα θέμα, όπου θα δίνεται το link της σελίδας του ΟΠΑΠ.\nΜέσα από το κουπόνι του ΟΠΑΠ της ημέρας, κάθε παίκτης θα μπορεί να ποντάρει σε ΜΟΝΑ - ΔΥΑΔΕΣ - ΤΡΙΑΔΕΣ ή ΤΕΤΡΑΔΕΣ μόνο και όχι παραπάνω παρολί, σε όποιους αγώνες θέλει, ανεξάρτητα αν ο ΟΠΑΠ τους προσφέρει σε μονά, δυάδες και τριάδες.\nΔεν επιτρέποντε 2 ή παραπάνω δελτία. Πχ. Δε μπορείτε να παίξετε 2 ΜΟΝΑ ή 2 ΔΥΑΔΕΣ ή 2 ΤΡΙΑΔΕΣ μαζί την ίδια μέρα κ.ο.κ.\nΣτην απάντηση θα πρέπει να καθαρογράφεται ο ΑΓΩΝΑΣ (oι ομάδες και όχι σκέτος κωδικός θα θεωρείτε άκυρη η απάντηση) το ΣΗΜΕΙΟ η ΑΠΟΔΟΣΗ ηΣΥΝΟΛΙΚΗ ΑΠΟΔΟΣΗ αν δεν είναι ΜΟΝΟ και οι ΜΟΝΑΔΕΣ ΠΟΝΤΑΡΙΣΜΑΤΟΣ.\nΚάθε παίκτης μπορεί να ποντάρει όσες μονάδες θέλει την ημέρα, με ελάχιστο ποντάρισμα τις 300 μονάδες.\nΣε περίπτωση που κάποιος παίκτης, συμπληρώσει 5 άκυρα πονταρίσματα, αυτόματα αποβάλλεται από τον διαγωνισμό.\nΥποχρέωση των συμμετεχόντων, κάθε ποντάρισμα να γίνετε 1 ώρα το ελάχιστο πριν την ώρα έναρξης του 1ου αγώνα που ποντάρετε.\nΕκπρόθεσμα της 1 ώρας πονταρίσματα, ακόμα και για 1' λεπτό ακυρώνονται.\nΜε την ολοκλήρωση και του πονταρίσματος του τελευταίου παίκτη μέσα στην ημέρα, θα βγαίνει αναλυτικά σε ξεχωριστό θέμα, ο απολογισμός κάθε παίκτη και ο αναλυτικός πίνακας βαθμολογίας.\nΚαλή επιτυχία σε ΟΛΕΣ/ΟΥΣ σας , καλή διασκέδαση & ας νικήσει ο καλύτερος/η !!!\n*BetGhetto Tipsters Championship 2014-2015* - Χρηματικά Έπαθλα\nΤο ΒetGhetto θα μοιράσει συνολικά 500€ !!! στους μεγάλους νικητές του διαγωνισμού μας !!!\nΤο πως θα απονεμηθούν θα ανακοινωθεί κατά τη διάρκεια του διαγωνισμού μας !!!\nΑναρτήθηκε από Πάνος στις 20:39


Φεράν Τόρες: Μπορεί να «σηκώσει» την Μπαρτσελόνα; - Διεθνές Ποδόσφαιρο - Νέα Κρήτη\nΤώρα διαβάζετε: Φεράν Τόρες: Μπορεί να «σηκώσει» την Μπαρτσελόνα;\nΦεράν Τόρες: Μπορεί να «σηκώσει» την Μπαρτσελόνα;\n«Το να κερδίζεις τόσα πολλά χρήματα τόσο νέος σε αναγκάζει να ωριμάσεις»! Η ατάκα που έγραψε σε συνέντευξή του, παρέχοντας εχέγγυο της αφοσίωσης\nΠρόκειται για καθαρή δοκιμασμένη ποιοτικά αξία στην επίθεση. Ούτε ο Λουίς Ενρίκε, ο τελευταίος προπονητής που κατέκτησε το Τσάμπιονς Λιγκ με την Μπαρτσελόνα (2015) τη χρονιά του αποχαιρετισμού του Τσάβι, είχε αμφιβολίες.\nΟ προπονητής, πολύ καλός φίλος του Γκουαρδιόλα, κάλεσε τον Φεράν πρώτη φορά τον Σεπτέμβριο του 2020, για έναν αγώνα του Nations League με τη Γερμανία. Έκτοτε, μέσα σε 15 εκπληκτικούς μήνες, ο παίκτης της Βαλένθια έγινε ο πρώτος σκόρερ: 12 γκολ σε 21 παιχνίδια (μέσος όρος γκολ 0,54 ανά παιχνίδι). Ρεκόρ σκοραρίσματος που συναγωνίζεται εκείνο του Νταβίντ Βίγια. Όταν ήταν μόλις οκτώ ετών, ταξίδεψε στη Μαδρίτη για να τον δει να κερδίζει το Copy del Rey στο Βιθέντε Καλντερόν. «Πάντα τον θαύμαζα πολύ», επαναλαμβάνει συχνά ο επιθετικός.\nΑν και αρχικά έλαμψε ως εξτρέμ στη Βαλένθια, σε όλη τη διάρκεια του χρόνου του στη Μάντσεστερ Σίτι εκμεταλλεύτηκε τις ικανότητές του ως σέντερ φορ στα χέρια του Πεπ Γκουαρδιόλα που αποφάσισε να τον δοκιμάσει καθαρό επιθετικό. Τη σεζόν 2020-21, την πρώτη του χρονιά στην Σίτι , κατάφερε να σκοράρει 11 γκολ σε 30 αγώνες και πρόσθεσε δύο ακόμη τίτλους κυπέλλου.\nΤο κόστος της μεταγραφής του φόργουορντ, σε αυτή την περίπτωση, θα υπολογιζόταν στα 55 εκατ. σταθερά ευρώ, τα οποία μπορούν να αυξηθούν έως και 10 ακόμη. Για παράδειγμα, περιλαμβάνουν την πιθανότητα ο παίκτης να κερδίσει τη Χρυσή Μπάλα ή το Χρυσό Παπούτσια καθ' όλη τη διάρκεια της θητείας του ως παίκτης της Μπάρτσα ή η ομάδα να κερδίσει τον τίτλο του Champions League με περισσότερο από το 70% της συμμετοχής του ποδοσφαιριστή. Η πληρωμή του πάγιου, επιπλέον, θα γίνει σε τέσσερις δόσεις και η πρώτη από αυτές πρέπει να καταβληθεί τον ερχόμενο Ιούνιο.\nΌπως ανακοίνωσε η Μπαρτσελόνα το πρώτο συμβόλαιο του φόργουορντ με τον σύλλογο θα έχει διάρκεια έως τις 30 Ιουνίου 2027 και η ρήτρα του θα υπολογίζεται στο 1 δις ευρώ. Το ίδιο ποσό που εμφανίζεται στα συμβόλαια ποδοσφαιριστών που θεωρούνται επίσης απολύτως ζωτικής σημασίας για το μέλλον, όπως ο Ανσού Φατί ή ο Πέδρι «Είναι ένα τεράστιο βήμα στην καριέρα μου να συνεχίσω να μεγαλώνω», παραδέχτηκε ο παίκτης στο «Barça TV», στις πρώτες του δηλώσεις.\nΟι ιατροί της Μπάρτσα επισημαίνουν ότι το κάταγμα στο δεξί πόδι που υπέστη με την Ισπανία κόντρα στην Ιταλία, στα ημιτελικά του Nations League, εξελίσσεται θετικά και ότι αυτή η εξέλιξη θα είναι που θα σημαδέψει τη διαθεσιμότητά του. Εάν πάνε καλά, ο Τσάβι θα μπορούσε να είναι σε θέση να το ευθυγραμμίσει στα τέλη Ιανουαρίου.\n-Αρκετοί παίκτες θα μπορούσαν να φύγουν από την Μπαρτσελόνα, με τον Φιλίπ Κουτίνιο να συνδέεται με την Άρσεναλ και τον Σαμουέλ Ουμτιτί με τη Νιούκαστλ....


Θανάσης Κυρίτσης, Πρόεδρος Επιμελητηρίου Φθιώτιδας:\n«Θέλουμε ένα Επιμελητήριο σύμβουλο των μελών του»\nΤο όραμά του για το Επιμελητήριο Φθιώτιδας ξεδιπλώνει ο νεοεκλεγείς πρόεδρος του Επιμελητηρίου Φθιώτιδας κ. Θανάση Κυρίτσης σε συνέντευξη που παραχώρησε στο ΕσΣ, ενώ παράλληλα καταθέτει την άποψή του για την κατάσταση της ελληνικής οικονομίας, όπως και τις μικρές οικονομίες των νομών που συνθέτουν τη Στερεά Ελλάδα.\nΩτΦ: Υπάρχει γιατρειά για την ελληνική οικονομία και κατ’ επέκταση την τοπική ή τσάμπα παιδευόμαστε;\nΘ.Κ.: Προκειμένου να σκιαγραφήσουμε το επιθυμητό πρότυπο οικονομικής δραστηριότητας για την ελληνική οικονομία, υπό τις υφιστάμενες συνθήκες, θα πρέπει: (α) να ορίσουμε τους βασικούς ποσοτικούς και κοινωνικούς στόχους της οικονομικής πολιτικής και (β) να αποφασίσουμε ποιες ενδιάμεσες μεταβλητές-στόχοι θα υποβοηθήσουν στην επίτευξη των τελικών στόχων. Εδώ θα πρέπει να επισημανθεί ότι όσο εύκολη μπορεί να φαίνεται η διατύπωση των τελικών στόχων, τόσο πολύπλοκες και σύνθετες μπορεί να αποδειχθούν η επιλογή και η χρήση των ενδιάμεσων στόχων. Ως εκ τούτου, απαιτείται προσεκτικός σχεδιασμός, καθώς θα πρέπει να εξασφαλιστεί αφενός ότι οι ενδιάμεσοι στόχοι, όντως, συνδέονται στενά με τους τελικούς στόχους και αφετέρου ότι η επιδίωξη των όποιων ενδιάμεσων στόχων υλοποιείται με τρόπο αποτελεσματικό.\nΣτο πλαίσιο αυτό, οι τελικοί στόχοι της οικονομικής πολιτικής για την ελληνική οικονομία πρέπει να είναι: η αποκατάσταση της βιωσιμότητας του χρέους (δημοσίου και ιδιωτικού) και του ασφαλιστικού συστήματος, η επίτευξη βιώσιμης οικονομικής ανάπτυξης, δηλαδή η αύξηση τού κατά κεφαλήν ΑΕΠ, η οποία αρχικά, σε όρους απασχόλησης, θα μεταφράζεται σε κέρδη και, μεταγενέστερα, σε αυξημένα εισοδήματα και η βελτίωση της κοινωνικής προστασίας των ασθενέστερων οικονομικά ομάδων.\nΓια την τόνωση της ιδιωτικής οικονομίας απαιτείται η άμεση αναπροσαρμογή των φορολογικών συντελεστών, η άμεση μείωση των εργοδοτικών εισφορών, η πάταξη της γραφειοκρατίας και η ενίσχυση της εξωστρέφειας και της ανταγωνιστικότητας της οικονομίας. Σε αυτούς τους άξονες θα επικεντρώσουμε τις δικές μας προσπάθειες αμέσως μετά τις εκλογές.\nΩτΦ: Η Στερεά Ελλάδα αποτελείται από μικρές επιχειρήσεις στην πλειονότητά τους, ενώ ανάμεσα στους νομούς που την αποτελούν δεν υπάρχουν πολύ μεγάλες πόλεις, όπως για παράδειγμα η Πάτρα ή η Λάρισα. Αυτό κατά πόσο είναι διαχωρίσιμο από το Επιμελητήριο;\nΘ.Κ.: Οι περιοχές μακριά απ’ τα αστικά κέντρα καλούνται να αντιμετωπίσουν ορισμένες ιδιαίτερες οικονομικές προκλήσεις που σχετίζονται με τα γεωγραφικά χαρακτηριστικά τους. Η χαμηλή πληθυσμιακή πυκνότητα, το υψηλό μεταφορικό κόστος, οι μικρές και κατακερματισμένες αγορές που εξαρτώνται από περιορισμένο αριθμό οικονομικών τομέων και εξειδικευμένων τμημάτων, καθώς και η επικράτηση των μικρών επιχειρήσεων, έχουν ως αποτέλεσμα την ακόμη μεγαλύτερη εξάρτηση των συγκεκριμένων οικονομιών από επιχειρηματικές πρωτοβουλίες από ό,τι συμβαίνει σε άλλες περιφέρειες.\nΟι πόλεις και οι περιφέρειες αποτελούν καταλύτες και παράγοντες διευκόλυνσης της επιχειρηματικότητας και των νεοσύστατων επιχειρήσεων που συμβάλλουν στη διάπλαση ευρωπαϊκής νοοτροπίας, εστιασμένης στη δημιουργία νέων θέσεων εργασίας και βιώσιμης ανάπτυξης. Ως επιμελητηριακοί φορείς οφείλουμε να δημιουργήσουμε ευνοϊκές συνθήκες για τους επιχειρηματίες και τις νεοσύστατες επιχειρήσεις με τη βοήθεια τοποκεντρικών και δεόντως προσαρμοσμένων στρατηγικών επικεντρωμένων στην αξιοποίηση των συγκριτικών τους πλεονεκτημάτων για την προώθηση της εποικοδομητικότερης χρήσης των υφιστάμενων φυσικών και πολιτισμικών αγαθών και των γεωστρατηγικών πλεονεκτημάτων του τόπου μας. Ο νομός Φθιώτιδας μπορεί να πρωτοστατήσει στην επιχειρηματική ανασύνταξη της χώρας. Το Επιμελητήριο Φθιώτιδας πρέπει να χαράξει νέους δρόμους. Να κερδίσουμε το χαμένο χρόνο.\nΩτΦ: Μια λέξη που «φοριέται» πολύ στον επιχειρηματικό κόσμο είναι η καινοτομία. Πως μπορείτε όμως να συμβάλετε ως Επιμελητήριο σε αυτή την κατεύθυνση;\nΘ.Κ.: Σε μια όλο και πιο παγκοσμιοποιημένη οικονομία («οικονομία της γνώσης»), η τεχνολογική εξέλιξη έχει οδηγήσει σε σημαντικές αλλαγές στους κανόνες ανταγωνισμού. Σε αυτό το ραγδαίως μεταβαλλόμενο κλίμα στην αγορά, η καινοτομία διαδραματίζει καίριο ρόλο για την ανταγωνιστικότητα και συντείνει στην ενίσχυση των μικρών και μεσαίων επιχειρήσεων (ΜΜΕ). Η ικανότητα των μικρομεσαίων επιχειρήσεων (ΜΜΕ) να παραμείνουν ανταγωνιστικές συσχετίζεται με τις προθέσεις τους για υιοθέτηση και εν συνεχεία υλοποίηση καινοτομικών δράσεων, καθώς και την ικανότητα απορρόφησης και αναβάθμισης των τεχνολογικών τους γνώσεων. Υπάρχουν ισχυρές ενδείξεις ότι η τεχνολογική καινοτομία στις επιχειρήσεις του μεταποιητικού κλάδου αποτελεί σημαντικό κλειδί: για την απόκτηση ανταγωνιστικού πλεονεκτήματος εντός και εκτός εθνικών συνόρων, για τη βιομηχανική ανταγωνιστικότητα, καθώς και για την εθνική ανάπτυξη.\nΣτο πλαίσιο αυτό από την πρώτη ημέρα της διοίκησής μας στο Επιμελητηρίου Φθιώτιδας σε συνεργασία με την Περιφέρεια, τους Δήμους του νομού, τα Πανεπιστήμια και τα ερευνητικά ιδρύματα θα προσπαθήσουμε να διασυνδέσουμε την έρευνα με τις ανάγκες της αγοράς. Να θωρακίσουμε τους συναδέλφους επιχειρηματίες της Φθιώτιδας με όλα τα εργαλεία της παγκοσμιοποιημένης γνώσης.\nΩτΦ: Ποιοι είναι οι στόχοι σας;\nΘ.Κ.: Στοίχημα προσωπικό αλλά και συλλογικός στόχος της δικής μας παράταξης, είναι να αλλάξουμε ριζικά το Επιμελητήριο. Θέλουμε ένα Επιμελητήριο ανοικτό για όλους, επιχειρηματικό σύμβουλο όλων των μελών του. Επιδιώκουμε να κλείσουμε οριστικά τα κεφάλαια της κακοδιαχείρισης και των φαινομένων παθογένειας. Έχουμε δεσμευτεί προεκλογικά να δίνουμε καθημερινά λόγο για τα πεπραγμένα της νέας διοίκησης.\nΟδηγός μας είναι η ευθύνη που θα μας αναθέσουν και όχι οι δεύτερες σκέψεις ή οι «επιταγές χωρίς αντίκρισμα». Για όλους εμάς δεν υπάρχουν περιθώρια ανοχής σε φαινόμενα που φτάνουν στα όρια της δικαιοσύνης. Θα δουλέψουμε για όλους με συνέπεια και εντιμότητα.\nΘα επιχειρήσουμε σε ένα επιμελητήριο για όλους κι όχι μια κλειστή λέσχη. Ένα Επιμελητήριο που δε θα αφήνει κανέναν επιχειρηματία πίσω, που δε θα αφήνει τη Φθιώτιδα πίσω. Θέλουμε να ανοίξουμε ορίζοντες στον επιχειρηματικό κόσμο της Περιφέρειας μας. Να φέρουμε νέο χρήμα στην αγορά. Γι αυτό και στους βασικούς στόχους μας είναι η δημιουργία τουριστικού κι εξαγωγικού τμήματος. Η Φθιώτιδα πρέπει να ανοιχτεί στην υπόλοιπη Ελλάδα, στην Ευρώπη και στον κόσμο. Είναι εκνευριστικό να βλέπει κανείς, κυρίως εμείς που πονάμε τον τόπο μας, τη στρατηγική θέση του Νομού μας και ταυτόχρονα να βλέπει ότι δεν είμαστε στραμμένοι στις εξαγωγές και στον τουρισμό.\nΘέλουμε όμως να ανοιχτούμε και στα μέλη μας. Το πρώτο πράγμα που θα κάνουμε είναι να επενδύσουμε στη διαφάνεια και στη διαρκή συμμετοχή των μελών μας στη λήψη αποφάσεων. Να δώσουμε και σε όσους νιώθουν αποκλεισμένοι φωνή και λύσεις. Δε γίνεται να μην ξέρουν τα μέλη μας τι κάνει το Επιμελητήριο και να νιώθουν μόνο ότι το πληρώνουν χωρίς αντίκρισμα. Αυτό πρέπει να αλλάξει. Είναι στο πρόγραμμά μας η σύσταση ανοιχτών τοπικών επιμελητηριακών συμβουλίων ανά δήμο, η ανάρτηση των προϋπολογισμών στο διαδίκτυο, η online επικοινωνία των μελών με το Επιμελητήριο, η ίδρυση τμήματος εμπορικής διαιτησίας, η συνεργασία με Δήμους Περιφέρεια και Επιμελητήρια γιατί ξέρουμε ότι κανείς δεν μπορεί μόνος του και δεκάδες άλλες ενέργειες για να μπορέσουμε να κάνουμε το θεσμό ελκυστικό και συμμετοχικό ξανά.


Πλήθος κόσμου με ελληνικές σημαίες κατέφθασε στους Βουλιαράτες για να τιμήσει τον Κωνσταντίνο Κατσίφα\nΣε κλίμα οδύνης και βαθιάς συγκίνησης τελέστηκε το Σάββατο στους Βουλιαράτες το 40ήμερο μνημόσυνο από τον τραγικό θάνατο του 35χρονου Κωνσταντίνου Κατσίφα, ο οποίος έπεσε νεκρός ανήμερα την 28η Οκτωβρίου από τα πυρά των Αλβανών κομάντος. Οπως και την ημέρα που αποχαιρετούσαν για πάντα τον αγαπημένο τους άνθρωπο, έτσι και στο μνημόσυνο τραγικές φιγούρες ήταν η μητέρα, ο πατέρας και τα αδέρφια του Κωνσταντίνου Κατσίφα, που δεν μπορούν ακόμα να πιστέψουν τον τόσο άδικο και ξαφνικό χαμό του. Στο πλευρό τους για να τους συμπαρασταθεί βρέθηκε πλήθος κόσμου.\nΠάντως, όσοι δεν κατάφεραν να περάσουν τα σύνορα δεν πτοήθηκαν και αποφάσισαν να κάνουν το δικό τους… μνημόσυνο στον Κωνσταντίνο Κατσίφα, καλώντας ιερέα από το Δελβινάκι. Στα χέρια των αλβανικών Αρχών βρέθηκε ο φρουρός του βουλευτή της Ν.Δ. Βασίλη Γιόγιακα, ο οποίος είχε μαζί του όπλο αλλά όχι άδεια χρήσης στην Αλβανία, ενώ καθ' οδόν προς τους Βουλιαράτες συνελήφθη και ο πρόεδρος της Ομόνοιας Χειμάρρας Φρέντη Μπελέρη, μαζί με άλλα στελέχη του παραρτήματος, ο οποίος ακόμα κρατείται.


Άλωσε και το Βελιγράδι ο Ολυμπιακός επιστρέφοντας από το -16! - Basketworld.net\nΆλωσε και το Βελιγράδι ο Ολυμπιακός επιστρέφοντας από το -16!\nBasketworld.net > News > ΔΙΕΘΝΗ > Euroleague > Άλωσε και το Βελιγράδι ο Ολυμπιακός επιστρέφοντας από το -16!\nΧάρη σε καλάθι του Πρίντεζη στα τελευταία 3.2 δευτερόλεπτα, ο Ολυμπιακός νίκησε τον Ερυθρό Αστέρα με 81-79 για την 13η αγωνιστική της Euroleague και πήγε στο 7-5 κάνοντας το 2/2 αυτή την εβδομάδα, μετά τη μεγάλη επικράτηση επί της Μπαρτσελόνα, επίσης εκτός έδρας.\nΠρώτος σκόρερ με 16 πόντους για τους “ερυθρόλευκους” ο Πρίντεζης, ο Σλούκας είχε 12π. και 7 ασίστ, ο Χάρισον επίσης 12 πόντους και 3 σερί τρίποντα στην τρίτη περίοδο με τα οποία έγινε η μεγάλη αντεπίθεση (μείωσαν 52-51), καθώς ο Ολυμπιακός είχε βρεθεί προηγουμένως στο -16, ενώ ο Λαρεντζάκης έδειξε τις δυνατότητές του σκοράροντας 11 πόντους και παίζοντας πολύ καλή άμυνα πάνω στον Λόιντ.\nΑξίζει να σημειωθεί ότι οι Πειραιώτες υπέπεσαν συνολικά σε 20 λάθη έναντι μόλις 8 των Σέρβων, χωρίς ωστόσο να το πληρώσουν στο τέλος.\nΕΡΥΘΡΟΣ ΑΣΤΕΡΑΣ-ΟΛΥΜΠΙΑΚΟΣ 79-81